qundao/data-zh-poetry huggingface dataset:
北壑瀛洲亭
作者：徐经孙
朝代：宋

山中有水水中洲，欲访蓬瀛此处求。
孤屿插天如搢笏，危亭临渚似飞楼。
并崖香草仙余药，隔岸人家风引舟。
箇裏藏修功行满，弘文学馆快情游。
北壑瀛洲亭
作者：徐经孙
朝代：宋

山中有水水中洲，欲访蓬瀛此处求。孤屿插天如搢笏，危亭临渚似飞楼。并崖香草仙馀药，隔岸人家风引舟。个里藏脩功行满，弘文学馆快情游。
南英会芳亭
作者：徐经孙
朝代：宋

众芳会处得春多，草色随人气亦和。
闻道吾宗好兄弟，棣花香裏细吟哦。
南英会芳亭
作者：徐经孙
朝代：宋

众芳会处得春多，草色随人气亦和。闻道吾宗好兄弟，棣花香里细吟哦。
去国
作者：徐经孙
朝代：宋
体裁：七言律诗

崎岖山路记曾游，谁识为臣去国愁。柏府官中羞豸角，桐江台上愧羊裘。重违君命留行者，既竭吾才归去休。霜露感人千里思，松楸未扫已三秋。
和临湘奉议孙敷山归田十咏
作者：徐经孙
朝代：宋

仰止高风早赋归，晚生自恨不同时。公如岭上孤松秀，我亦松间百尺丝。尚记千官拱帝尧，日随环佩早趋朝。螭坳毡下从容际，咫尺天颜未觉遥。乔山却似会稽阴，千里孤臣泪满襟。沐浴恩波无地报，始知沧海未为深。咸淳天子怜臣老，紫殿清华极邃情。赋禄玉隆真昼锦，有时听得步虚声。九重忧责讵能分，不雨羞为出岫云。累疏丐归今得请，保全晚节荷明君。北窗自有来薰处，长夏何妨一枕高。竹薄未能遮照遍，西风我欲障葡萄。活水一溪如玉瑩，好山四面似螺堆。个中自足归吾老，莫待北山文勒回。家有园池幸未荒，客来有酒或传觞。秋宵玩月冬观雪，春日寻芳夏纳凉。人心易溺谁能拯，世道如澜孰与回。赖有圣贤遗训在，好怀每为古书开。早眠晏起自安恬，头上从教白发添。和了十诗赊七字，太平时节效陶潜。
和临湘奉议孙敷山归田十咏·其一
作者：徐经孙
朝代：宋
体裁：七言绝句

仰止高风早赋归，晚生自恨不同时。公如岭上孤松秀，我亦松间百尺丝。
和临湘奉议孙敷山归田十咏·其一〇
作者：徐经孙
朝代：宋

早眠晏起自安恬，头上从教白髮添。
和了十诗赊七字，太平时节效陶潜。
和临湘奉议孙敷山归田十咏·其七
作者：徐经孙
朝代：宋

活水一溪如玉瑩，好山四面似螺堆。个中自足归吾老，莫待北山文勒回。
和临湘奉议孙敷山归田十咏·其七
作者：徐经孙
朝代：宋
体裁：七言绝句

活水一溪如玉莹，好山四面似螺堆。个中自足归吾老，莫待北山文勒回。
和临湘奉议孙敷山归田十咏·其三
作者：徐经孙
朝代：宋
体裁：七言绝句

乔山却似会稽阴，千里孤臣泪满襟。沐浴恩波无地报，始知沧海未为深。
和临湘奉议孙敷山归田十咏·其九
作者：徐经孙
朝代：宋

人心易溺谁能拯，世道如澜孰与回。赖有圣贤遗训在，好怀每为古书开。
和临湘奉议孙敷山归田十咏·其九
作者：徐经孙
朝代：宋

人心易溺谁能拯，世道如澜孰与回。
頼有圣贤遗训在，好怀每为古书开。
和临湘奉议孙敷山归田十咏·其二
作者：徐经孙
朝代：宋
体裁：七言绝句

尚记千官拱帝尧，日随环佩早趋朝。螭坳毡下从容际，咫尺天颜未觉遥。
和临湘奉议孙敷山归田十咏·其五
作者：徐经孙
朝代：宋
体裁：七言绝句

九重忧责讵能分，不雨羞为出岫云。累疏丐归今得请，保全晚节荷明君。
和临湘奉议孙敷山归田十咏·其八
作者：徐经孙
朝代：宋
体裁：七言绝句

家有园池幸未荒，客来有酒或传觞。秋宵玩月冬观雪，春日寻芳夏纳凉。
和临湘奉议孙敷山归田十咏·其六
作者：徐经孙
朝代：宋

北窗自有来熏处，长夏何妨一枕高。
竹薄未能遮照徧，西风我欲障葡萄。
和临湘奉议孙敷山归田十咏·其六
作者：徐经孙
朝代：宋

北窗自有来薰处，长夏何妨一枕高。竹薄未能遮照遍，西风我欲障葡萄。
和临湘奉议孙敷山归田十咏·其十
作者：徐经孙
朝代：宋

早眠晏起自安恬，头上从教白发添。和了十诗赊七字，太平时节效陶潜。
和临湘奉议孙敷山归田十咏·其四
作者：徐经孙
朝代：宋
体裁：七言绝句

咸淳天子怜臣老，紫殿清华极邃情。赋禄玉隆真昼锦，有时听得步虚声。
和李后林分惠琼花降字韵
作者：徐经孙
朝代：宋
体裁：七言律诗

诗句寻芳自抑扬，一观佳什觉心降。山中玉蕊虽无数，天上琼花孰有双。愧我未能瞻后土，荷君分惠到南窗。从今可小中兴瑞，大地移根到此邦。
和端茶训子
作者：徐经孙
朝代：宋

东坡月窟天香远，山谷云涛味玉温。相对两翁元祐老，说茶风味到今存。写诗只到黄山谷，又失西川苏子贤。更把名章细商略，续弦那可惜胶煎。三日君诗当刮目，看来字字到云和。从今喜入圣人手，孔杏坛中取瑟歌。
和端茶训子·其一
作者：徐经孙
朝代：宋

东坡月窟天香远，山谷云涛味玉温。
相对两翁元佑老，说茶风味到今存。
和端茶训子·其一
作者：徐经孙
朝代：宋

东坡月窟天香远，山谷云涛味玉温。相对两翁元祐老，说茶风味到今存。
和端茶训子·其三
作者：徐经孙
朝代：宋
体裁：七言绝句

三日君诗当刮目，看来字字到云和。从今喜入圣人手，孔杏坛中取瑟歌。
和端茶训子·其二
作者：徐经孙
朝代：宋

写诗只到黄山谷，又失西川苏子贤。更把名章细商略，续弦那可惜胶煎。
和端茶训子·其二
作者：徐经孙
朝代：宋

写诗只到黄山谷，又失西川苏子贤。
更把名章细商略，续絃那可惜胶煎。
和胡适斋韵
作者：徐经孙
朝代：宋

得得高轩到涧泉，真成空谷喜跫然。三诗惠我惊人句，八秩如公现世仙。一见长身知润德，颇疑盛际有遗贤。君王已获非熊兆，钓隐如今起渭川。
和胡适斋韵
作者：徐经孙
朝代：宋

得得高轩到涧泉，真成空谷喜跫然。
三诗惠我惊人句，八秩如公现世仙。
一见长身知润德，颇疑盛际有遗贤。
君王已获非熊兆，钓隠如今起渭川。
和黎丞梅关岭
作者：徐经孙
朝代：宋

峭壁接高天，閒云淡横岭。
稍便僧房静，未觉官曹冷。
风月两閒人，山川一佳境。
谁欤共兹乐，老仙白垂领。
咸淳壬申六月不暑
作者：徐经孙
朝代：宋

常年六月六，暑气何其酷。犬有吐舌烦，猫得负背燠。今日胡不然，萧然凉气足。阳乌潜其辉，小雨时霢霂。重袂犹未温，浴了肌起粟。老病固宜然，壮者亦不浴。短至未及间，秋阴如许毒。本朝王火德，德与尧运续。文明耀四海，年世不待卜。吾君乾六龙，刚健粹如玉。吾相泰九二，夬夬出苋陆。君臣德既同，讵有此阴伏。吾闻氛气恶，杀气盛西北。襄城既失守，生灵烂鱼肉。匹夫尚怀忧，知此妄屠戮。臣固告上天，忍泪不敢哭。愿言扫阴邪，日月舜耳目。中国盛阳明，从今调玉烛。
咸淳壬申六月不暑
作者：徐经孙
朝代：宋

常年六月六，暑气何其酷。
犬有吐舌烦，猫得负背燠。
今日胡不然，萧然凉气足。
阳乌潜其辉，小雨时霢霂。
重袂犹未温，浴了肌起粟。
老病固宜然，壮者亦不浴。
短至未及间，秋阴如许毒。
本朝王火德，德与尧运续。
文明耀四海，年世不待卜。
吾君干六龙，刚健粹如玉。
吾相泰九二，夬夬出苋陆。
君臣德既同，讵有此阴伏。
吾闻氛气恶，杀气盛西北。
襄城既失守，生灵烂鱼肉。
匹夫尚怀忧，知此妄屠戮。
臣固告上天，忍泪不敢哭。
愿言扫阴邪，日月舜耳目。
中国盛阳明，从今调玉烛。
哨遍·江山风月
作者：徐经孙
朝代：宋
体裁：词

江山风月，耳目声色。取之无禁，用之不竭。造物之无尽藏，月白风清，有客有酒。踞虎登龙，放舟中流。听其所止而休焉。归去来兮，昨非今是。旧菊都荒，新松老矣。吾年今已如此。归去来兮，忘我忘世。草木欣荣，幽人感此。吾生行且休矣。
培芳亭草创胥会
作者：徐经孙
朝代：宋
体裁：七言律诗

培芳草创强铺筵，画出清明三月天。长少团栾还五世，笑谈邂逅集群贤。或歌或弈杯无算，非竹非丝乐自然。过则相规善相勉，须令和气蔼无边。
小英石峰
作者：徐经孙
朝代：宋

旧作英岩隠，今为庾峤行。
虽然一拳许，有此数峰青。
崷崒警凡目，坚刚悖世情。
墨卿相指似，只尺是蓬瀛。
山塘精舍
作者：徐经孙
朝代：宋
体裁：七言律诗

归来鱼鸟亦相亲，草创山塘谩以名。旋筑堤防留水住，尽除菑翳听松声。族姻语语人情洽，云势阴阴天气清。好续溪山真率会，从今八景又重成。
幼子思谊举次孙命名阳生
作者：徐经孙
朝代：宋
体裁：五言律诗

吾年七十四，始见两孙枝。阳德初回候，蟾光欲满时。传家惟简册，愿汝似兰芝。何日解言语，能吟公此诗。
庆仲明弟领乡荐
作者：徐经孙
朝代：宋

记得溪山横膝语，何时解取世科收。
荐名恰在二八数，屈指重来四十秋。
岁月滔滔催后进，功名冉冉继前修。
福州得捷知安福，更愿君恩赐状头。
庆仲明弟领乡荐
作者：徐经孙
朝代：宋

记得溪山横膝语，何时解取世科收。荐名恰在二八数，屈指重来四十秋。岁月滔滔催后进，功名冉冉继前脩。福州得捷知安福，更愿君恩赐状头。
弭节堂
作者：徐经孙
朝代：宋

慇勤主礼重宾荣，弭节新堂庆落成。语熟不妨移座密，更长那复记杯行。辖投相共传佳话，榻下于今见故情。太史定知牛斗分，客星也傍使星明。
弭节堂
作者：徐经孙
朝代：宋

慇懃主礼重宾荣，弭节新堂庆落成。
语熟不妨移座密，更长那復记杯行。
辖投相共传佳话，榻下于今见故情。
太史定知牛斗分，客星也傍使星明。
思訦生朝分忠勤酒侑之以诗
作者：徐经孙
朝代：宋

帝正才五五，吾子始生时。潘县花将锦，陶门柳欲丝。与民同乐意，在我即琴棋。酒自忠勤出，公馀荐一卮。
思谌生朝分忠勤酒侑之以诗
作者：徐经孙
朝代：宋

帝正纔五五，吾子始生时。
潘县花将锦，陶门柳欲丝。
与民同乐意，在我即琴棋。
酒自忠勤出，公余荐一巵。
恭和御制诗
作者：徐经孙
朝代：宋
体裁：七言律诗

多士新弹贡禹冠，对天忠切动龙颜。胪传声彻颁袍笏，燕喜筵开肃佩环。乐奏箫韶成广内，诗成奎画照人间。微臣捧诏惭疏拙，也抱传宣拜赐还。
悼陶德芳
作者：徐经孙
朝代：宋
体裁：七言律诗

袖有银毫刺史章，先生不是薄淮阳。倦游谁不思三径，勇退今惟见一堂。讲席有功周子学，义田无愧范公庄。忍闻耆旧铭旌举，此语吟成泪数行。
春班遇雪
作者：徐经孙
朝代：宋

拜赐通班近玉墀，小臣今日睹朝仪。雪花飞在蓝袍上，洁白其身正此时。
春班遇雪
作者：徐经孙
朝代：宋

拜赐通班近玉墀，小臣今日覩朝仪。
雪花飞在蓝袍上，洁白其身正此时。
杂兴
作者：徐经孙
朝代：宋

梅花亦何奇，偏得幽人爱。
清寒风雪夜，一枝静相对。
水调歌头·致仕得请
作者：徐经孙
朝代：宋
体裁：词

客问矩山老，何事得优游。追数平生出处，为客赋歌头。三十五时侥幸，四十三年仕宦，七十□归休。顶踵皆君赐，天地德难酬。书数册，棋两局，酒三瓯。此是日中受用，谁劣又谁优。寒则拥炉曝背，暖则寻花问柳，乘兴狎沙鸥。知足又知止，客亦许之不。
病中有感
作者：徐经孙
朝代：宋

习懒多成病，旬余久覆杯。
帐中闻燕语，瓶裏看花开。
医已肱三折，愁来肠九迴。
何时得疏散，屐齿印苍苔。
病中有感
作者：徐经孙
朝代：宋

习懒多成病，旬馀久覆杯。帐中闻燕语，瓶里看花开。医已肱三折，愁来肠九回。何时得疏散，屐齿印苍苔。
病起
作者：徐经孙
朝代：宋

去年习懒因成癖，瘦骨支离怯病魔。今日团圆环四世，玉蒲细切泛金荷。上高殊邑尚吾乡，千里相忘是建康。王事贤劳宜不废，师生义重讵能忘。
病起·其一
作者：徐经孙
朝代：宋
体裁：七言绝句

去年习懒因成癖，瘦骨支离怯病魔。今日团圆环四世，玉蒲细切泛金荷。
病起·其二
作者：徐经孙
朝代：宋
体裁：七言绝句

上高殊邑尚吾乡，千里相忘是建康。王事贤劳宜不废，师生义重讵能忘。
百字令
作者：徐经孙
朝代：宋
体裁：词

八旬加二，荷君天垂祐，扶持老拙。目送新来檐外燕，手拣好花轻折。比似去年，十分强健，日看朱诗说。篇三百五，岁前尽有披阅。天教两子供官，一男留养，左右相娱悦。五见孙枝三弄授，童冠参差袍笏。四侍鳌峰，挐舟在即，次五今圆月。曾孙淳老，想能随叔嬉劣。
百字令·念奴娇
作者：徐经孙
朝代：宋
体裁：词

八旬加二，荷君天垂祐，扶持老拙。目送新来檐外燕，手拣好花轻折。比似去年，十分强健，日看朱诗说。篇三百五，岁前尽有披阅。天教两子供官，一男留养，左右相娱悦。五见孙枝三弄授，童冠参差袍笏。四侍鳌峰，拿舟在即，次五今圆月。曾孙淳老，想能随叔嬉劣。
百字令·念奴娇·八旬加二
作者：徐经孙
朝代：宋

八旬加二，荷君天垂佑，扶持老拙。
目送新来檐外燕，手拣好花轻折。
比似去年，十分强健，日看朱诗说。
篇三百五，岁前尽有披阅。
天教两子供官，一男留养，左右相娱悦。
五见孙枝三弄授，童冠参差袍笏。
四侍鳌峰，拿舟在即，次五今圆月。
曾孙淳老，想能随叔嬉劣。
福州即景
作者：徐经孙
朝代：宋

一别居诸岁月增，遥闻此景画难能。
潮田种稻重收谷，道路逢人半是僧。
城裏三山千簇寺，夜间七塔百枝灯。
常年六月东山裏，地涌寒泉潄齿冰。
福州即景
作者：徐经孙
朝代：宋

一别居诸岁月增，遥闻此景画难能。潮田种稻重收谷，道路逢人半是僧。城里三山千簇寺，夜间七塔百枝灯。常年六月东山里，地涌寒泉漱齿冰。
福州鹿鸣宴
作者：徐经孙
朝代：宋

鹿鸣今日宴佳宾，六万场中一百人。
鰲岭峰前连巨钓，龙台高处耀修鳞。
假途文字皆由命，实地功名好致身。
得意春风马蹄速，杏园交庆绿袍新。
福州鹿鸣宴
作者：徐经孙
朝代：宋

鹿鸣今日宴佳宾，六万场中一百人。鳌岭峰前连巨钓，龙台高处耀脩鳞。假途文字皆由命，实地功名好致身。得意春风马蹄速，杏园交庆绿袍新。
秀岩
作者：徐经孙
朝代：宋

风露增凉晓气清，崎岖取路绕沟塍。早田得雨秋耕遍，晚稻如云岁事登。古涧蛇行泉曲折，崇冈虎踞石棱层。撩人野兴皆诗料，自愧尘埃谢不能。四山环抱似围城，石屋中间地砥平。天隔俗尘飞不到，神开宝藏画难成。岩分上下光皆透，水有往来踪不明。可惜韩张期界上，当时过此未知名。
秀岩·其一
作者：徐经孙
朝代：宋

风露增凉晓气清，崎岖取路绕沟塍。早田得雨秋耕遍，晚稻如云岁事登。古涧蛇行泉曲折，崇冈虎踞石棱层。撩人野兴皆诗料，自愧尘埃谢不能。
秀岩·其一
作者：徐经孙
朝代：宋

风露增凉晓气清，崎岖取路遶沟堘。
早田得雨秋耕遍，晚稻如云岁事登。
古涧蛇行泉曲折，崇冈虎踞石棱层。
撩人野兴皆诗料，自愧尘埃谢不能。
秀岩·其二
作者：徐经孙
朝代：宋
体裁：七言律诗

四山环抱似围城，石屋中间地砥平。天隔俗尘飞不到，神开宝藏画难成。岩分上下光皆透，水有往来踪不明。可惜韩张期界上，当时过此未知名。
自赞夏端甫所绘真
作者：徐经孙
朝代：宋
体裁：六言诗

老我不堪位置，归来久混渔樵。忽然珠玉在侧，见之令人意消。
觉溪八景 其七 水北书声
作者：徐经孙
朝代：宋

林馆碧溪阴，弦歌杂灯影。夜分犹吾伊，学海在人境。
觉溪八景 其八 东源诗社
作者：徐经孙
朝代：宋

诗家在东皋，鸡林价争售。作者复几人，风月三千首。
觉溪八景 其四 潘溪夜月
作者：徐经孙
朝代：宋

溪月濯银盘，溪桥卧脩軏。沙净碧波寒，分明见蟾阙。
觉溪八景·东源诗社
作者：徐经孙
朝代：宋

诗家在东皋，鸡林价争售。
作者復几人，风月三千首。
觉溪八景·水北书声
作者：徐经孙
朝代：宋

林馆碧溪阴，絃歌杂灯影。
夜分犹吾伊，学海在人境。
觉溪八景·潘溪夜月
作者：徐经孙
朝代：宋

溪月濯银盘，溪桥卧修軏。
沙凈碧波寒，分明见蟾阙。
觉溪八景·罗阜朝云
作者：徐经孙
朝代：宋
体裁：五言绝句

初生半崖阴，渐失双峰翠。倏忽满太虚，苍生望霖雨。
觉溪八景·隆福晚钟
作者：徐经孙
朝代：宋
体裁：五言绝句

山围古寺阴，曙隔鲸音发。悠扬三四声，唤上东林月。
觉溪八景·骊塘暮雨
作者：徐经孙
朝代：宋
体裁：五言绝句

飘萧鸥鹭群，淅沥孤蒲晚。云断山月明，新泉落前涧。
觉溪八景·鰲头秋风
作者：徐经孙
朝代：宋
体裁：五言绝句

西风吹石岐，鳞甲起深辙。借问去来人，谁是骑鲸客。
觉溪八景·龙门春浪
作者：徐经孙
朝代：宋
体裁：五言绝句

雷奔石壁间，瀑泻洞门侧。蜿蜒乘洪涛，变化莫可测。
觉溪八景·龙门春浪
作者：徐经孙
朝代：宋

雷奔石壁间，瀑泻洞门侧。蜿蜒乘洪涛，变化莫可测。西风吹石岐，鳞甲起深辙。借问去来人，谁是骑鲸客。初生半崖阴，渐失双峰翠。倏忽满太虚，苍生望霖雨。溪月濯银盘，溪桥卧脩軏。沙净碧波寒，分明见蟾阙。山围古寺阴，曙隔鲸音发。悠扬三四声，唤上东林月。飘萧鸥鹭群，淅沥孤蒲晚。云断山月明，新泉落前涧。林馆碧溪阴，弦歌杂灯影。夜分犹吾伊，学海在人境。诗家在东皋，鸡林价争售。作者复几人，风月三千首。
贺汝立拜恩封
作者：徐经孙
朝代：宋

君恩岁序两俱新，鸾诰叨荣鹤发亲。天上龙光疏雨露，堂前燕笑寿松椿。孙枝子舍皆腾踏，兰省璧池交问津。此去椒盘重献颂，斑衣中有绿衣人。
贺汝立拜恩封
作者：徐经孙
朝代：宋

君恩岁序两俱新，鸾诰叨荣鹤髮亲。
天上龙光疏雨露，堂前燕笑寿松椿。
孙枝子舍皆腾踏，兰省璧池交问津。
此去椒盘重献颂，斑衣中有绿衣人。
赐宜春易太极
作者：徐经孙
朝代：宋
体裁：四言诗

易有太极，在天地先。两仪四象，是谓后天。春台得之，云自希夷。吉凶祸福，予以前知。八十二宫，颇与俗殊。数往知来，亶其然乎。
赠射虎人
作者：徐经孙
朝代：宋
体裁：七言绝句

冯妇下车须有勇，将军射石亦通神。南山白额新除害，好赏今时射虎人。
赠曾司户
作者：徐经孙
朝代：宋

君家螺江头，我家剑江边。
千载会相望，饮水同一川。
朅来古梅关，相识春风前。
高义轧层汉，清谭响幽泉。
努力学往哲，勿为时俗牵。
过严子陵钓滩
作者：徐经孙
朝代：宋

仰止高风不可攀，且图生出鬼门关。稽首台前无复过，归家斩却钓鱼竿。
过严子陵钓滩
作者：徐经孙
朝代：宋

仰止高风不可攀，且图生出鬼门关。
稽首台前无復过，归家斩却钓鱼竿。
送仲时弟
作者：徐经孙
朝代：宋

江关千里隔山川，有弟能来慰眼前。方喜雁行随处乐，可堪蟾影别时圆。暑行勿亟宜强饭，湍激多惊莫问船。归到家山相劳苦，团栾恰是菊花天。
送仲时弟
作者：徐经孙
朝代：宋

江关千里隔山川，有弟能来慰眼前。
方喜鴈行随处乐，可堪蟾影别时圆。
暑行勿亟宜强饭，湍激多惊莫问船。
归到家山相劳苦，团栾恰是菊花天。
送思訦之官鳌峰
作者：徐经孙
朝代：宋

我如汝年时，昉问便江戍。选阱如海深，望洋吁可怖。汝今亦宜教，去作鳌峰主。有民环百里，待汝字而抚。何以奉宽条，何以抚黎庶。惟公则生明，平心阅牒诉。惟廉则寡过，莫受脂膏污。惟勤则集事，慎勿习逸豫。惟俭可无求，只学我清苦。持此四字符，便是作县谱。去家三百里，两地无多路。安问来与往，时走一健步。居官而民宜，暌隔非所虑。三年课最归，可以见君父。
送思谌之官鰲峰
作者：徐经孙
朝代：宋

我如汝年时，昉问便江戍。
选穽如海深，望洋吁可怖。
汝今亦宜教，去作鰲峰主。
有民环百里，待汝字而抚。
何以奉宽条，何以抚黎庶。
惟公则生明，平心阅牒诉。
惟廉则寡过，莫受脂膏污。
惟勤则集事，慎勿习逸豫。
惟俭可无求，只学我清苦。
持此四字符，便是作县谱。
去家三百里，两地无多路。
安问来与往，时走一健步。
居官而民宜，暌隔非所虑。
三年课最归，可以见君父。
长子思谌赴江西庾幕
作者：徐经孙
朝代：宋
体裁：五言律诗

三年永丰簿，两载半临川。纳满无多日，奇逢有二天。临民须近厚，减价要重蠲。莫道违离远，常如在膝前。
长孙敏学授承务郎
作者：徐经孙
朝代：宋
体裁：七言律诗

辛勤场屋一书生，六卷时文谩策名。身事两朝奚所补，恩覃五世亦何荣。前人庆泽宜丰报，尔辈官曹讵可轻。移孝为忠斯不负，更须勤学绍家声。
题伴云樵唱
作者：徐经孙
朝代：宋
体裁：六言诗

佛法生憎绮语，道人安用樵歌。有时言外悟意，不觉山中烂柯。
题安原寺
作者：徐经孙
朝代：宋

杜老曾留修觉句，韩公亦有岳山题。
愧无健笔希前哲，谩把飞红当踏泥。
题安原寺
作者：徐经孙
朝代：宋

杜老曾留脩觉句，韩公亦有岳山题。愧无健笔希前哲，谩把飞红当踏泥。
题施山观音阁
作者：徐经孙
朝代：宋
体裁：五言律诗

阁道连云栈，檐牙覆竹阴。南来天马渡，北落水龙吟。林鸟疑谭偈，田花欲布金。凭栏观下界，洞见远公心。
题西坡屷心亭
作者：徐经孙
朝代：宋
体裁：七言律诗

翛然古木湛然池，乐意相关自造微。庄子非鱼真实问，海翁狎鸟本忘机。樽中有酒逢人酌，琴上无弦信手挥。秃尽剡藤吟不就，妙哉川泳与云飞。
题金鱼郎
作者：徐经孙
朝代：宋
体裁：七言绝句

金鱼有术妙谈天，走遍江湖谒踆躔。玉带贵人如一遇，定知换酒不论钱。
鹧鸪天
作者：徐经孙
朝代：宋

安分随缘事事宜。平生快活过年时。长歌赤壁东坡赋，又咏归来元亮词。开八秩，望期颐。人生如此古犹稀。香飘金粟如来供，岁岁今朝荐酒卮。
鹧鸪天·安分随缘事事宜
作者：徐经孙
朝代：宋
体裁：词

安分随缘事事宜。平生快活过年时。长歌赤壁动坡赋，又咏归来元亮词。开八帙，望期颐。人生如此古犹稀。香飘金粟如来供，岁岁今朝荐酒卮。
黄元肇江山风月阁
作者：徐经孙
朝代：宋
体裁：七言律诗

江山到处堪图画，风月无边自古今。但要清明如外境，便分动静即吾心。坡仙取用原无尽，康节登临岂浪吟。天理流行须体识，莫将嘲弄费光阴。
归田
作者：徐绩
朝代：宋
体裁：七言律诗

悬车疏上动龙颜，几度陈辞始放还。敢忆溪山孤圣眷，只缘衰病乞身闲。都门祖饯心情剧，里舍招邀礼数删。最喜儿孙解农事，稻花香满旧田间。
华盖仙山院
作者：徐自明
朝代：宋

万当不如一，十发却休九。
乃知多言累，宁谨三缄口。
寂中洊雷震，悟处狮子吼。
百物自四时，六凿通九有。
风松静度曲，山花相与友。
心远境更幽，先生室无垢。
茶鼎苍蝇鸣，香几黄金纽。
澄神天籁息，见性籓篱剖。
对语彼上人，一笑开户牖。
自愧逐喧尘，成佛灵运后。
华盖仙山院
作者：徐自明
朝代：宋

万当不如一，十发却休九。乃知多言累，宁谨三缄口。寂中荐雷震，悟处狮子吼。百物自四时，六凿通九有。风松静度曲，山花相与友。心远境更幽，先生室无垢。茶鼎苍蝇鸣，香几黄金纽。澄神天籁息，见性籓篱剖。对语彼上人，一笑开户牖。自愧逐喧尘，成佛灵运后。
游浯溪
作者：徐自明
朝代：宋
体裁：七言律诗

□□□□□□奇，金石辉辉万古垂。论定固知名贵正，时危更识礼从宜。溪山不老刊长在，天地重开继者谁。多少舣舟咸有纪，况予毕戍可无诗。
華蓋仙山院
作者：徐自明
朝代：宋

萬當不如一，十發却休九。
乃知多言累，寧謹三緘口。
寂中洊雷震，悟處獅子吼。
百物自四時，六鑿通九有。
風松靜度曲，山花相與友。
心遠境更幽，先生室無垢。
茶鼎蒼蠅鳴，香几黄金紐。
澄神天籟息，見性籓籬剖。
對語彼上人，一笑開戶牖。
自愧逐喧塵，成佛靈運後。
遊浯溪
作者：徐自明
朝代：宋

□□□□□□奇，金石輝輝萬古垂。
論定固知名貴正，時危更識禮從宜。
溪山不老刊長在，天地重開繼者誰。
多少艤舟咸有紀，况予畢戍可無詩。
送梵才上人归天台
作者：徐舜俞
朝代：宋

芳袍麟殿赐蒲茸，道胜年来请谒慵。
贝叶罢翻双凤阙，石房归掩五芝峰。
朝贤远乞裁诗稿，海客争传出定容。
后代何人续僧史，好将安远比高從。
送梵才上人归天台
作者：徐舜俞
朝代：宋

芳袍麟殿赐蒲茸，道胜年来请谒慵。贝叶罢翻双凤阙，石房归掩五芝峰。朝贤远乞裁诗稿，海客争传出定容。后代何人续僧史，好将安远比高踪。
送梵才上人归天台
作者：徐舜俞
朝代：宋

芳袍麟殿赐蒲茸，道胜年来谒慵。
贝叶罢翻双凤阙，石房归掩五芝峰。
朝贤远乞裁诗稿，海客争传出定容。
后代何人续僧史，好将安远比高踪。
送梵才上人歸天台
作者：徐舜俞
朝代：宋

芳袍麟殿賜蒲茸，道勝年來謁慵。
貝葉罷翻雙鳳闕，石房歸掩五芝峰。
朝賢遠乞裁詩稿，海客爭傳出定容。
後代何人續僧史，好將安遠比高蹤。
澄虚亭
作者：徐良佐
朝代：宋

一溪水浸羣峰绿，潋滟长湖澄数曲。
波光如练映危亭，倚槛最宜凝远目。
亭前日日舟人行，千里万里风帆轻。
长汀回首望不尽，接天岚气何其清。
隔溪南下干元路，古松峭拔藏禅宇。
余不祠前千尺潭，昔有灵龟曾左顾。
时迁岁改名独存，德清从此民俗淳。
山奇水秀冠南国，是处疑有桃花源。
过桥稍转十余步，家家相向开朱户。
大都川泽气多寒，时时猛点菰蒲雨。
晚来忽霁凉意新，一片两片归岩云。
惆怅王维不在世，把笔欲画今无人。
老夫歌诗久不作，对此吟情岂宜薄。
簿书推去试新吟，眼前好景难道着。
城中美酒斗十千，浦口鱼肥卖得钱。
夜深却羡渔翁乐，醉饱溪心明月眠。
澄虚亭
作者：徐良佐
朝代：宋

一溪水浸群峰绿，潋滟长湖澄数曲。波光如练映危亭，倚槛最宜凝远目。亭前日日舟人行，千里万里风帆轻。长汀回首望不尽，接天岚气何其清。隔溪南下乾元路，古松峭拔藏禅宇。馀不祠前千尺潭，昔有灵龟曾左顾。时迁岁改名独存，德清从此民俗淳。山奇水秀冠南国，是处疑有桃花源。过桥稍转十馀步，家家相向开朱户。大都川泽气多寒，时时猛点菰蒲雨。晚来忽霁凉意新，一片两片归岩云。惆怅王维不在世，把笔欲画今无人。老夫歌诗久不作，对此吟情岂宜薄。簿书推去试新吟，眼前好景难道著。城中美酒斗十千，浦口鱼肥卖得钱。夜深却羡渔翁乐，醉饱溪心明月眠。
澄虛亭
作者：徐良佐
朝代：宋

一溪水浸羣峰綠，瀲灧長湖澄數曲。
波光如練映危亭，倚檻最宜凝遠目。
亭前日日舟人行，千里萬里風帆輕。
長汀回首望不盡，接天嵐氣何其清。
隔溪南下乾元路，古松峭拔藏禪宇。
餘不祠前千尺潭，昔有靈龜曾左顧。
時遷歲改名獨存，德清從此民俗淳。
山奇水秀冠南國，是處疑有桃花源。
過橋稍轉十餘步，家家相向開朱戶。
大都川澤氣多寒，時時猛點菰蒲雨。
晚來忽霽涼意新，一片兩片歸巖雲。
惆悵王維不在世，把筆欲畫今無人。
老夫歌詩久不作，對此吟情豈宜薄。
簿書推去試新吟，眼前好景難道著。
城中美酒斗十千，浦口魚肥賣得錢。
夜深却羨漁翁樂，醉飽溪心明月眠。
东峰亭
作者：徐良弼
朝代：宋
体裁：七言绝句

东峰亭上共徜徉，列嶂低衔夕照黄。酒兴未阑归骑促，一鸥轻泛白云乡。
句
作者：徐良弼
朝代：宋

青春不再汝知乎。
妙相寺清節軒
作者：徐良弼
朝代：宋

此君高節抗浮雲，環寺幽亭分外清。
凌厲雪霜真有守，招邀日月自多情。
更無一點紅塵到，但覺中襟爽氣生。
爭似南牆相對處，蕭蕭流水遶除鳴。
妙相寺清节轩
作者：徐良弼
朝代：宋

此君高节抗浮云，环寺幽亭分外清。
凌历雪霜真有守，招邀日月处多情。
更无一点红尘到，但觉中襟爽气生。
争似南墙相对处，萧萧流水绕除鸣。
妙相寺清节轩
作者：徐良弼
朝代：宋

此君高节抗浮云，环寺幽亭分外清。凌厉雪霜真有守，招邀日月自多情。更无一点红尘到，但觉中襟爽气生。争似南墙相对处，萧萧流水绕除鸣。
妙相寺清节轩
作者：徐良弼
朝代：宋

此君高节抗浮云，环寺幽亭分外清。
凌厉雪霜真有守，招邀日月自多情。
更无一点红尘到，但觉中襟爽气生。
争似南墙相对处，萧萧流水遶除鸣。
東峰亭
作者：徐良弼
朝代：宋

東峰亭上共徜徉，列嶂低銜夕照黄。
酒興未闌歸騎促，一鷗輕泛白雲鄉。
桃花洲
作者：徐良弼
朝代：宋
体裁：七言绝句

历骋禅扉到暮钟，苦无胜事可深穷。归来唤渡青溪上，唯有山桃满路红。
桃花洲
作者：徐良弼
朝代：宋

歷騁禪扉到暮鐘，苦無勝事可深窮。
歸來喚渡青溪上，唯有山桃滿路紅。
秋霜閣
作者：徐良弼
朝代：宋

秋霜閣下水潺潺，一片清泉漱玉寒。
試把塵襟來此濯，要看披腹吐琅玕。
秋霜阁
作者：徐良弼
朝代：宋
体裁：七言绝句

秋霜阁下水潺潺，一片清泉漱玉寒。试把尘襟来此濯，要看披腹吐琅玕。
和游章法寺
作者：徐若浑
朝代：宋
体裁：七言律诗

嘉君步屐招提寺，应与白云相对闲。尽见地舆藏胜境，始知天柱是名山。疏疏叶脱长林表，沥沥泉鸣乱石间。又入郡城声利窟，定嫌轻自宝坊还。
游龙华寺
作者：徐若浑
朝代：宋

杖履曾为胜地游，朅来惊叹岁华周。上方重阁人如旧，修竹茂林山自秋。尚想纵谈方外去，空馀妙墨壁间留。回头彭蠡湖边路，准拟东归一钓舟。
游龙华寺
作者：徐若浑
朝代：宋

杖履曾为胜地游，朅来惊嘆岁华週。
上方重阁人如旧，修竹茂林山自秋。
尚想纵谈方外去，空余妙墨壁间留。
回头彭蠡湖边路，准拟东归一钓舟。
经纶堂
作者：徐若浑
朝代：宋
体裁：七言律诗

我公大志在经纶，初向山房寄此身。到老自全千丈节，调元曾转万家春。青编勋业光终烂，翠琰文章久更新。今古斯人常想慕，不应上垫雨中巾。
蓝田喻言诗二首
作者：徐若浑
朝代：宋

南有树居叟，翛然一径开。经年野户外，不见俗人来。冰炭知难合，溪山觉易陪。竹间逢片石，一坐便忘回。处世觉还早，终无陆地波。事从安分少，忧为过求多。虑广神偏昧，心平气自和。万般惟好胜，胜得又如何。
蓝田喻言诗二首·其一
作者：徐若浑
朝代：宋
体裁：五言律诗

南有树居叟，翛然一径开。经年野户外，不见俗人来。冰炭知难合，溪山觉易陪。竹间逢片石，一坐便忘回。
蓝田喻言诗二首·其二
作者：徐若浑
朝代：宋
体裁：五言律诗

处世觉还早，终无陆地波。事从安分少，忧为过求多。虑广神偏昧，心平气自和。万般惟好胜，胜得又如何。
和遊章法寺
作者：徐若渾
朝代：宋

嘉君步屐招提寺，應與白雲相對閑。
盡見地輿藏勝境，始知天柱是名山。
疏疏葉脫長林表，瀝瀝泉鳴亂石間。
又入郡城聲利窟，定嫌輕自寶坊還。
經綸堂
作者：徐若渾
朝代：宋

我公大志在經綸，初向山房寄此身。
到老自全千丈節，調元曾轉萬家春。
青編勳業光終爛，翠琰文章久更新。
今古斯人常想慕，不應上墊雨中巾。
藍田喻言詩二首·其一
作者：徐若渾
朝代：宋

南有樹居叟，翛然一徑開。
經年野戶外，不見俗人來。
冰炭知難合，溪山覺易陪。
竹間逢片石，一坐便忘回。
藍田喻言詩二首·其二
作者：徐若渾
朝代：宋

處世覺還早，終無陸地波。
事從安分少，憂爲過求多。
慮廣神偏昧，心平氣自和。
萬般惟好勝，勝得又如何。
遊龍華寺
作者：徐若渾
朝代：宋

杖履曾爲勝地遊，朅來驚嘆歲華週。
上方重閣人如舊，修竹茂林山自秋。
尚想縱談方外去，空餘妙墨壁間留。
回頭彭蠡湖邊路，準擬東歸一釣舟。
过太行山·其二
作者：徐范
朝代：宋

路绕羊肠蹑屐跻，万山金碧总堪题。
举头日月中天近，极目干坤五岳低。
自笑盐车骐骥厄，谁怜枳棘凤凰栖。
欲投古寺禅房宿，喜见僧归落日西。
牡丹
作者：徐荣叟
朝代：宋

姚魏从来洛下夸，千金不惜买繁华。
今年底事花能贱，缘是宫中不赏花。
牡丹
作者：徐荣叟
朝代：宋

姚魏从来洛下誇，千金不惜买繁华。今年底事花能贱，缘是宫中不赏花。
琼花
作者：徐荣叟
朝代：宋
体裁：七言律诗

琼甤走送宝瓶花，愧乏诗情用拜嘉。一种清香来月殿，十分雅态出仙家。细看后土春冰薄，未觉刘郎日影斜。拟跨胎禽尘几隔，珠帘十里自繁华。
茶
作者：徐荣叟
朝代：宋
体裁：七言绝句

官焙春绿入贡时，担头猎猎小黄旗。甘香不数尝阳羡，密侍天颜喜可知。
赠常庵江羽士
作者：徐荣叟
朝代：宋
体裁：七言绝句

曾跨金牛入帝乡，归装金薤富琳琅。唤回客枕邯郸梦，涧草岩花亦自香。
题月山新居
作者：徐荣叟
朝代：宋

宠任辞枢极，新居卜月山。
人从生处乐，天与老来闲。
翠拥千峯秀，罗萦一水湾。
佳哉得真乐，恨不早知还。
题月山新居
作者：徐荣叟
朝代：宋

宠任辞枢极，新居卜月山。人从生处乐，天与老来闲。翠拥千峰秀，罗萦一水湾。佳哉得真乐，恨不早知还。
春夜
作者：徐蒇
朝代：宋
体裁：七言绝句

斜光月映纱窗小，美荫云连翠竹高。花露染成香地暖，隔帘轻吹晚骚骚。
漾花池
作者：徐蒇
朝代：宋
体裁：七言绝句

咽咽声残吐水龙，玉炉烟断宝樽空。窗前尽日无人到，只有荷花满意红。
春夜
作者：徐蕆
朝代：宋

斜光月映紗窗小，美蔭雲連翠竹高。
花露染成香地暖，隔簾輕吹晚騷騷。
漾花池
作者：徐蕆
朝代：宋

咽咽聲殘吐水龍，玉爐煙斷寶樽空。
窗前盡日無人到，只有荷花滿意紅。
流杯池
作者：徐蘭皋
朝代：宋

楚王宮闕馬王宮，惟有江山带舊風。
屬玉不知興廢事，雙雙飛入藕花叢。
句
作者：徐融
朝代：宋

淮船分蚁点，江市聚蝇声。
句
作者：徐融
朝代：宋

淮船分蟻點，江市聚蠅聲。
和陈襄岩老堂
作者：徐融
朝代：宋

大老富诗书，不烦耕与渔。岩同傅说筑，人学仲尼居。静性观三极，穷神味六虚。欲知休复意，仁义是蘧庐。
和陈襄岩老堂
作者：徐融
朝代：宋

大老富诗书，不烦耕与渔。
岩同傅说筑，人学仲尼居。
静性观三极，穷神味六虚。
欲知休復意，仁义是蘧庐。
和陳襄巖老堂
作者：徐融
朝代：宋

大老富詩書，不煩耕與漁。
巖同傅說築，人學仲尼居。
靜性觀三極，窮神味六虛。
欲知休復意，仁義是蘧廬。
水調歌頭
作者：徐衝淵
朝代：宋

窮達付天命，生死見交情。人今老矣，□□狗苟與蠅營。贏得一頭霜雪。閒卻五湖風月。鷗鳥負前盟。顏厚已如甲，太息誤平生。想箕山，懷潁水，挹餘清。只今歸去，滄浪深處濯吾纓。笑撫山中泉石。細說人間荊棘。有道苦難行。好補青蘿屋，且佔白雲耕。
自題仁壽樓
作者：徐衡
朝代：宋

百尺樓成接昊蒼，御題仁壽問行藏。
四端所有雖爲貴，五福爲先孰敢當。
日出千山凝曉色，花開十里带秋香。
老來意外無他念，贏得登臨興味長。
自题仁寿楼
作者：徐衡
朝代：宋
体裁：七言律诗

百尺楼成接昊苍，御题仁寿问行藏。四端所有虽为贵，五福为先孰敢当。日出千山凝晓色，花开十里带秋香。老来意外无他念，赢得登临兴味长。
贈彭神童
作者：徐衡
朝代：宋

吾家先世有童子，姓名嘗著杜詩史。
不緣神氣形相殊，安得公詩重褒美。
三百年有宋興，妙裔四海皆豪英。
番郡自古稱多士，群兒頭角又崢嶸。
洎水之東有彭氏，生兒五歲真佳瑞。
雙眸點漆肌骨清，不與孩提共嬉戲。
誦詩記字何了然，瑯瑯一口千萬言。
弱不勝衣行未穩，凌人氣岸已軒軒。
嗟予去國亦云久，爲報君恩矢奔走。
繡衣持節入閭閻，大半故人新白首。
與兒阿父昔同遊，高才終不事王侯。
報不在身當在子，發源所與今其流。
行看直上青雲梯，決取鐘如探囊中籌。
赠彭神童
作者：徐衡
朝代：宋

吾家先世有童子，姓名尝着杜诗史。
不缘神气形相殊，安得公诗重褒美。
三百年有宋兴，妙裔四海皆豪英。
番郡自古称多士，群儿头角又峥嵘。
洎水之东有彭氏，生儿五岁真佳瑞。
双眸点漆肌骨清，不与孩提共嬉戏。
诵诗记字何了然，琅琅一口千万言。
弱不胜衣行未稳，凌人气岸已轩轩。
嗟予去国亦云久，为报君恩矢奔走。
绣衣持节入闾阎，大半故人新白首。
与儿阿父昔同游，高才终不事王侯。
报不在身当在子，发源所与今其流。
行看直上青云梯，决取钟如探囊中筹。
赠彭神童
作者：徐衡
朝代：宋

吾家先世有童子，姓名尝著杜诗史。不缘神气形相殊，安得公诗重褒美。三百年有宋兴，妙裔四海皆豪英。番郡自古称多士，群儿头角又峥嵘。洎水之东有彭氏，生儿五岁真佳瑞。双眸点漆肌骨清，不与孩提共嬉戏。诵诗记字何了然，琅琅一口千万言。弱不胜衣行未稳，凌人气岸已轩轩。嗟予去国亦云久，为报君恩矢奔走。绣衣持节入闾阎，大半故人新白首。与儿阿父昔同游，高才终不事王侯。报不在身当在子，发源所与今其流。行看直上青云梯，决取钟如探囊中筹。
秣陵秋望
作者：徐覲
朝代：宋

諸史六朝事，同爲望遠空。
幾年無王氣，今日但西風。
客舍秦淮上，行宮夕照中。
數株霜後葉，猶傍壞陵紅。
與客登山
作者：徐覲
朝代：宋

與客登山去，山陰路未乾。
就暄分石坐，隨處带書看。
宿雨添溪闊，春風入袖寒。
却因樵客引，尋得一叢蘭。
送友人
作者：徐覲
朝代：宋

高帆且莫張，月色滿離觴。
此夕一何短，去程如許長。
落梅吹怨笛，微雪洒行裝。
去去深山裏，因高莫望鄉。
驀山溪
作者：徐觀國
朝代：宋

儒官措大，是官曰都得做。宰相故崇下，呼召也須同，太原公子，能武又能文，閒暇裡，抱琴書，車馬時相過。樽開北海，減請還知麼。叵耐這點徒，剛入詞、把人點汙。儒冠屈辱，和我被幹連，累告訐，孟嘗君，帶累三千個。
新亭
作者：徐观
朝代：宋
体裁：四言诗

溪流汤汤，山容林林。公行于亭，鼓瑟鼓琴。山禽聒聒，溪石崒崒。公休于亭，左经右律。山有佳木，侯薪侯蒸。寻尺之木，厦屋之楹。渒彼容苀舠，蒸徒以顾。屹尔中流，恢我王度。公无恋斯，民无去思。百里之闿，千里之畿。
蓦山溪
作者：徐观国
朝代：宋
体裁：词

儒官措大，是官曰都得做。
宰相故崇下，呼召也须同，太原公子，能武又能文，闲暇里，抱琴书，车马时相过。
樽开北海，减请还知麽。
叵耐这点徒，刚入词、把人点污。
儒冠屈辱，和我被干连，累告讦，孟尝君，带累三千个。
蓦山溪·儒官措大
作者：徐观国
朝代：宋
体裁：词

儒官措大，是官曰都得做。宰相故崇下，呼召也须同，太原公子，能武又能文，闲暇里，抱琴书，车马时相过。樽开北海，减请还知么。叵耐这点徒，刚入词、把人点污。儒冠屈辱，和我被干连，累告讦，孟尝君，带累三千个。
与客登山
作者：徐觐
朝代：宋

与客登山去，山阴路未乾。就暄分石坐，随处带书看。宿雨添溪阔，春风入袖寒。却因樵客引，寻得一丛兰。
与客登山
作者：徐觐
朝代：宋

与客登山去，山阴路未干。
就暄分石坐，随处带书看。
宿雨添溪阔，春风入袖寒。
却因樵客引，寻得一丛兰。
秣陵秋望
作者：徐觐
朝代：宋
体裁：五言律诗

诸史六朝事，同为望远空。几年无王气，今日但西风。客舍秦淮上，行宫夕照中。数株霜后叶，犹傍坏陵红。
送友人
作者：徐觐
朝代：宋

高帆且莫张，月色满离觞。
此夕一何短，去程如许长。
落梅吹怨笛，微雪洒行装。
去去深山裏，因高莫望乡。
送友人
作者：徐觐
朝代：宋

高帆且莫张，月色满离觞。此夕一何短，去程如许长。落梅吹怨笛，微雪洒行装。去去深山里，因高莫望乡。
寧國院
作者：徐評
朝代：宋

岑寂千山曲，縈紆一徑微。
樓臺青嶂合，窗戶亂雲飛。
野色侵僧衲，池光射客衣。
偶來修吏隠，到此益忘機。
題白蓮堂
作者：徐評
朝代：宋

一法圓融萬法該，白蓮香社應時開。
淵明不解同方便，何事攢眉不肯來。
題蛻龍洞
作者：徐評
朝代：宋

薈蔚蒼巖下，靈蹤此暫蟠。
雲雷一夜起，風雨滿山寒。
骨腐苔方綠，涎餘石未乾。
試憑圖畫去，聊羨葉公看。
石井泉·其一
作者：徐誼
朝代：宋

布穀催春又一年，使君風斾爲翩然。
清冷徹處真無際，果見靈源發漏泉。
石井泉·其三
作者：徐誼
朝代：宋

發揮有待天須靳，隠顯人間未得知。
翰林主人工墨客，它年稚子亦能詩。
石井泉·其二
作者：徐誼
朝代：宋

川原膴膴小曾巒，千古英雄劍氣寒。
滲漉仁風并義澤，只今光燄在毫端。
謫官南康軍
作者：徐誼
朝代：宋

花飛片片上衣襟，拾得飛花寘柳陰。
莫遣便隨流水去，東君應有惜花心。
遊溈山
作者：徐誼
朝代：宋

我行之宜陽，便作大仰遊。
上有參天松，下有漱石流。
群峰拱梵宇，層層閟清幽。
老禪雅愛客，要作數日留。
泉石療我饑，竹風銷我憂。
征塵積經年，可以少滌不。
絕勝秋江上，獨釣滄浪舟。
所恨招不來，莫我更唱酬。
宁国院
作者：徐评
朝代：宋

岑寂千山曲，萦纡一径微。楼台青嶂合，窗户乱云飞。野色侵僧衲，池光射客衣。偶来修吏隐，到此益忘机。
宁国院
作者：徐评
朝代：宋

岑寂千山曲，萦纡一径微。
楼台青嶂合，窗户乱云飞。
野色侵僧衲，池光射客衣。
偶来修吏隠，到此益忘机。
题白莲堂
作者：徐评
朝代：宋
体裁：七言绝句

一法圆融万法该，白莲香社应时开。渊明不解同方便，何事攒眉不肯来。
题蜕龙洞
作者：徐评
朝代：宋

荟蔚苍岩下，灵踪此暂蟠。
云雷一夜起，风雨满山寒。
骨腐苔方绿，涎余石未干。
试凭图画去，聊羡叶公看。
题蜕龙洞
作者：徐评
朝代：宋

荟蔚苍岩下，灵踪此暂蟠。云雷一夜起，风雨满山寒。骨腐苔方绿，涎馀石未乾。试凭图画去，聊羡叶公看。
游沩山
作者：徐谊
朝代：宋
体裁：古风

我行之宜阳，便作大仰游。上有参天松，下有漱石流。群峰拱梵宇，层层閟清幽。老禅雅爱客，要作数日留。泉石疗我饥，竹风销我忧。征尘积经年，可以少涤不。绝胜秋江上，独钓沧浪舟。所恨招不来，莫我更唱酬。
石井泉
作者：徐谊
朝代：宋

布谷催春又一年，使君风旆为翩然。清冷彻处真无际，果见灵源发漏泉。川原膴膴小曾峦，千古英雄剑气寒。渗漉仁风并义泽，只今光燄在毫端。发挥有待天须靳，隐显人间未得知。翰林主人工墨客，它年稚子亦能诗。
石井泉·其一
作者：徐谊
朝代：宋

布谷催春又一年，使君风斾为翩然。
清冷彻处真无际，果见灵源发漏泉。
石井泉·其一
作者：徐谊
朝代：宋

布谷催春又一年，使君风旆为翩然。清冷彻处真无际，果见灵源发漏泉。
石井泉·其三
作者：徐谊
朝代：宋

发挥有待天须靳，隐显人间未得知。翰林主人工墨客，它年稚子亦能诗。
石井泉·其三
作者：徐谊
朝代：宋

发挥有待天须靳，隠显人间未得知。
翰林主人工墨客，它年稚子亦能诗。
石井泉·其二
作者：徐谊
朝代：宋
体裁：七言绝句

川原膴膴小曾峦，千古英雄剑气寒。渗漉仁风并义泽，只今光燄在毫端。
谪官南康军
作者：徐谊
朝代：宋
体裁：七言绝句

花飞片片上衣襟，拾得飞花寘柳阴。莫遣便随流水去，东君应有惜花心。
吴越王庙
作者：徐起滨
朝代：宋

天晴四塞蔼苍苍，古殿秋阴下夕阳。
急管向传流水咽，残碑空覆落花香。
绵坳钱库遗千载，涧藻溪毛祀一乡。
玉辇不游芳草合，屯云翠盖寄寒螀。
吴越王庙
作者：徐起滨
朝代：宋
体裁：七言律诗

天晴四塞霭苍苍，古殿秋阴下夕阳。急管向传流水咽，残碑空覆落花香。绵坳钱库遗千载，涧藻溪毛祀一乡。玉辇不游芳草合，屯云翠盖寄寒螀。
吳越王廟
作者：徐起濱
朝代：宋

天晴四塞靄蒼蒼，古殿秋陰下夕陽。
急管向傳流水咽，殘碑空覆落花香。
綿坳錢庫遺千載，澗藻溪毛祀一鄉。
玉輦不遊芳草合，屯雲翠蓋寄寒螿。
劍池
作者：徐輔
朝代：宋

劍去池空水自寒，游人到此凭欄桿。
年來自是銷磨盡，只有青山好靜看。
剑池
作者：徐辅
朝代：宋

剑去池空水自寒，游人到此凭栏杆。年来自是销磨尽，只有青山好静看。
剑池
作者：徐辅
朝代：宋

剑去池空水自寒，游人到此凭栏桿。
年来自是销磨尽，只有青山好静看。
北园载酒和邑宰蔡确韵
作者：徐迪
朝代：宋

檐影荫游鱼，江声颤崖竹。云帆天外去，龙刹空中矗。霞明晚渡红，草暖晴沙绿。澄波见归鸟，纷霭迷飞鹜。有时雪浪吹，玉马争追逐。青霄皓月满，琉璃瑩极目。谢傅昔出宰，天葩动惊俗。一读梁间诗，清风感佳木。
北园载酒和邑宰蔡确韵
作者：徐迪
朝代：宋
体裁：古风

檐影荫游鱼，江声颤崖竹。云帆天外去，龙刹空中矗。霞明晚渡红，草暖晴沙绿。澄波见归鸟，纷霭迷飞鹜。有时雪浪吹，玉马争追逐。青霄皓月满，琉璃莹极目。谢傅昔出宰，天葩动惊俗。一读梁间诗，清风感佳木。
北园载酒和邑宰蔡确韵
作者：徐迪
朝代：宋

檐影荫游鱼，江声颤崖竹。
云帆天外去，龙剎空中矗。
霞明晚渡红，草暖晴沙绿。
澄波见归鸟，纷霭迷飞鹜。
有时雪浪吹，玉马争追逐。
青霄皓月满，琉璃莹极目。
谢傅昔出宰，天葩动惊俗。
一读梁间诗，清风感佳木。
北園載酒和邑宰蔡確韵
作者：徐迪
朝代：宋

簷影蔭游魚，江聲顫崖竹。
雲帆天外去，龍剎空中矗。
霞明晚渡紅，草暖晴沙綠。
澄波見歸鳥，紛靄迷飛鶩。
有時雪浪吹，玉馬爭追逐。
青霄皓月滿，琉璃瑩極目。
謝傅昔出宰，天葩動驚俗。
一讀梁間詩，清風感佳木。
句
作者：徐逊绵
朝代：宋

士死惟留姓与名。
贈張淡道人
作者：徐逢原
朝代：宋

鐵笛愛吹風月夜，夾衣能御雪霜天。
伊予試問行年看，笑指松筠未是堅。
赠张淡道人
作者：徐逢原
朝代：宋
体裁：七言绝句

铁笛爱吹风月夜，夹衣能御雪霜天。伊予试问行年看，笑指松筠未是坚。
句
作者：徐逢年
朝代：宋

賢侯作意蘇民瘼，常念比隣有餒人。
句
作者：徐逢年
朝代：宋

贤侯作意苏民瘼，常念比邻有馁人。
句
作者：徐逢年
朝代：宋

贤侯作意苏民瘼，常念比隣有馁人。
偶題
作者：徐逸
朝代：宋

病身鬰屋等驚蛇，埃𡏖何堪舉手遮。
四海知心是明月，一生結客得梅花。
風摇酒浪紅鱗小，香暖歌雲翠葆斜。
休問畫橋西去路，要憑消遣舊生涯。
偶题
作者：徐逸
朝代：宋

病身郁屋等惊蛇，埃壒何堪举手遮。
四海知心是明月，一生结客得梅花。
风摇酒浪红鳞小，香暖歌云翠葆斜。
休问画桥西去路，要凭消遣旧生涯。
偶题
作者：徐逸
朝代：宋

病身郁屋等惊蛇，埃？何堪举手遮。四海知心是明月，一生结客得梅花。风摇酒浪红鳞小，香暖歌云翠葆斜。休问画桥西去路，要凭消遣旧生涯。
偶题
作者：徐逸
朝代：宋
体裁：七言律诗

病身郁屋等惊蛇，埃�何堪举手遮。四海知心是明月，一生结客得梅花。风摇酒浪红鳞小，香暖歌云翠葆斜。休问画桥西去路，要凭消遣旧生涯。
偶题
作者：徐逸
朝代：宋

病身鬰屋等惊蛇，埃𡏖何堪举手遮。
四海知心是明月，一生结客得梅花。
风摇酒浪红鳞小，香暖歌云翠葆斜。
休问画桥西去路，要凭消遣旧生涯。
句
作者：徐逸
朝代：宋

誰與深春共憔悴，隔江一樹紫桐花。
句
作者：徐逸
朝代：宋

谁与深春共憔悴，隔江一树紫桐花。
昼眠治平寺
作者：徐逸
朝代：宋

频年游览不暂寘，野艇往来无水程。
雨休最好是鸥浴，风静更清闻鹤声。
酒家新熟欠前账，僧榻借眠余宿酲。
崧高泰华未挂眼，鬓影萧飒难为情。
昼眠治平寺
作者：徐逸
朝代：宋

频年游览不暂寘，野艇往来无水程。雨休最好是鸥浴，风静更清闻鹤声。酒家新熟欠前账，僧榻借眠馀宿酲。崧高泰华未挂眼，鬓影萧飒难为情。
晝眠治平寺
作者：徐逸
朝代：宋

頻年遊覽不暫寘，野艇往來無水程。
雨休最好是鷗浴，風靜更清聞鶴聲。
酒家新熟欠前賬，僧榻借眠餘宿酲。
崧高泰華未挂眼，鬢影蕭颯難爲情。
村居
作者：徐逸
朝代：宋
体裁：七言绝句

酸甜半熟山头果，红白争开屋角花。柴户不关春睡足，太平多在野人家。
村居
作者：徐逸
朝代：宋

酸甜半熟山头果，红白争开屋角花。
紫户不关春睡足，太平多在野人家。
村居
作者：徐逸
朝代：宋

酸甜半熟山頭果，紅白爭開屋角花。
柴戶不關春睡足，太平多在野人家。
梅花
作者：徐逸
朝代：宋

咸平处士风流远，招得梅花枝上魂。
疏影暗得如昨日，不知人世几黄昏。
梅花
作者：徐逸
朝代：宋
体裁：七言绝句

咸平处士风流远，招得梅花枝上魂。疏影暗香如昨日，不知人世几黄昏。
清平乐
作者：徐逸
朝代：宋

风韶雨秀。春已平分后。陡顿故人疏把酒。闲凭画阑搔首。争须携手踏青。人生几度清明。待得燕慵莺懒，杨花点点浮萍。
清平乐·风韶雨秀
作者：徐逸
朝代：宋
体裁：词

风韶雨秀。
春已平分后。
陡顿故人疏把酒。
闲恁画阑搔首。
争须携手踏青。
人生几度清明。
待得燕慵莺懒，杨花点点浮萍。
蒿
作者：徐逸
朝代：宋

駝峰彘臠蹯取熊，百金不滿筯下供。
朱門人物多偉岸，一字不識神氏蒙。
深林蒿薺最强項，不肯失身羔酒胸。
蒿
作者：徐逸
朝代：宋

驼峰彘脔蹯取熊，百金不满筯下供。
朱门人物多伟岸，一字不识神氏蒙。
深林蒿荠最强项，不肯失身羔酒胸。
蒿
作者：徐逸
朝代：宋

驼峰彘脔蹯取熊，百金不满箸下供。朱门人物多伟岸，一字不识神氏蒙。深林蒿荠最强项，不肯失身羔酒胸。
寄弟迪
作者：徐遘
朝代：宋

杜云姜被每相思，物换星移又一期。知汝再寻鹦鹉赋，起予深念鹡鸰诗。山寒久厌猿啼苦，水阔那堪雁到迟。好约春风共携手，玉壶沽酒系青丝。
寄弟迪
作者：徐遘
朝代：宋

杜云姜被每相思，物换星移又一期。
知汝再寻鹦鹉赋，起予深念鹡鸰诗。
山寒久厌猿啼苦，水阔那堪雁到迟。
好约春风共携手，玉壶沽酒繫青丝。
寄弟迪
作者：徐遘
朝代：宋

杜雲姜被每相思，物換星移又一期。
知汝再尋鸚鵡賦，起予深念鶺鴒詩。
山寒久厭猿啼苦，水闊那堪雁到遲。
好約春風共携手，玉壺沽酒繫青絲。
句
作者：徐遜綿
朝代：宋

士死惟留姓與名。
琼林宴罢作
作者：徐遹
朝代：宋

白发青衫晚得官，琼林宴罢酒肠宽。平康过尽无人问，留得宫花醒后看。
琼林宴罢作
作者：徐遹
朝代：宋

白髮青衫晚得官，琼林宴罢酒肠宽。
平康过尽无人问，留得宫花醒后看。
瓊林宴罷作
作者：徐遹
朝代：宋

白髮青衫晚得官，瓊林宴罷酒腸寬。
平康過盡無人問，留得宮花醒後看。
賦六人同舟赴省舉
作者：徐遹
朝代：宋

陳李張黄蘇與周，更添徐子分相投。
竹林風月連三郡，北宿光芒聚一舟。
作者定知同議論，爭臣頓是合謀猷。
胸中各有平津策，此去知誰作狀頭。
赋六人同舟赴省举
作者：徐遹
朝代：宋
体裁：七言律诗

陈李张黄苏与周，更添徐子分相投。竹林风月连三郡，北宿光芒聚一舟。作者定知同议论，争臣顿是合谋猷。胸中各有平津策，此去知谁作状头。
人娇·小苑藏春
作者：徐都尉
朝代：宋
体裁：词

小苑藏春，信道游人未见。
花脸嫩、柳腰娇软。
停觞缓引，正夕阳将晚。
莺误入，蹴损海棠花片。
只怅春心，当时露见，小楼外、曾劳目断。
灯前料想。
也肌心饱眼。
从此去，萦心有人可惯。
殢人娇
作者：徐都尉
朝代：宋

小苑藏春，信道游人未见。花脸嫩、柳腰娇软。停觞缓引，正夕阳将晚。莺误入，蹴损海棠花片。只怅春心，当时露见，小楼外、曾劳目断。灯前料想。也饥心饱眼。从此去，萦心有人可惯。
自吟
作者：徐釣者
朝代：宋

曾見秦王架石橋，海仙忙迫漲驚潮。
蓬萊隔海雖難到，直好三清却不遥。
三晉
作者：徐鈞
朝代：宋

二百年餘主夏盟，尊攘事業古無倫。
若非剖一爲三後，未必輿圖盡入秦。
任光
作者：徐鈞
朝代：宋

河兵已渡迫饑寒，道路奔馳正急難。
不是信都同助順，王郎未必死邯鄲。
何遜
作者：徐鈞
朝代：宋

水曹文學自名家，重到揚州興未涯。
澤底新吟清入骨，一生只爲愛梅花。
侯思止
作者：徐鈞
朝代：宋

一丁不識望臺官，獬豸如何可並冠。
不解觸邪翻觸正，凶頑合作虎狼看。
信陵君
作者：徐鈞
朝代：宋

侯朱決計全危趙，毛薛謀歸保大梁。
得士信知明效速，去留果係國存亡。
倪若水
作者：徐鈞
朝代：宋

人重朝班惡外遷，一時榮擢似登仙。
誰知鼙鼓漁陽禍，不在朝廷卻在邊。
僧一行
作者：徐鈞
朝代：宋

兩戒山河剖析明，歷分十二議尤精。
況逢燕國爲刪潤，可信千年說尚行。
元德秀
作者：徐鈞
朝代：宋

山水光中寄一枝，琴尊盡日每相隨。
太平老去身何恨，只隔明年便亂離。
元稹
作者：徐鈞
朝代：宋

元和詩體夙馳聲，巧致公台只蹔榮。
綠野主人天下望，不應疏外負平生。
元結
作者：徐鈞
朝代：宋

漫勞當日牧舂陵，立石尤多感德民。
獨有磨崖碑故在，文章千古耀湘濱。
光武
作者：徐鈞
朝代：宋

功成論道息干戈，武將森森學問多。
養得文風名節盛，自三代下莫能過。
兒寬
作者：徐鈞
朝代：宋

射策明經亦巨儒，巧迎封禪意何如。
相如未死猶知恥，却了相如死後書。
劉伶
作者：徐鈞
朝代：宋

宗尚無爲學有原，背違師訓亦安然。
至於身死便埋說，明犯莊書所戒言。
劉向
作者：徐鈞
朝代：宋

忠言歷歷總成虛，二十餘年列大夫。
未死已知他日禍，此身幸不見新都。
劉寵
作者：徐鈞
朝代：宋

門無吏擾夜安眠，前守何如此守賢。
却是山民纏舊習，區區相送尚持錢。
劉昆
作者：徐鈞
朝代：宋

於菟渡水火回煙，異事情知出偶然。
若謂嘉祥關德政，後無可繼是誣天。
劉植
作者：徐鈞
朝代：宋

匹夫愛國獻昌城，力說劉揚十萬兵。
顛沛單車良得助，邯鄲假意不難平。
劉盆子
作者：徐鈞
朝代：宋

操符未識君爲貴，解璽方知盜可羞。
絳服大冠真主出，不先肉袒更何求。
劉禹錫
作者：徐鈞
朝代：宋

取水楓林莫怨嗟，鐘聲纔聽又天涯。
如何一斥終難反，爲賦玄都觀裏花。
劉超
作者：徐鈞
朝代：宋

步侍車輿幽厄中，猶將古訓啟君衷。
他時改葬懷瞻望，可見當年授受功。
卜子夏
作者：徐鈞
朝代：宋

宣尼生不到西河，聖化難沾觖望多。
商也天教生獨晚，爲分一脈闡文科。
叔孫通
作者：徐鈞
朝代：宋

秦府藏書熟見聞，三王遺意可追尋。
如何綿蕞因秦陋，古禮淪亡恨到今。
古弼
作者：徐鈞
朝代：宋

請田戎獵凜英風，萬乘猶知畏筆公。
晚節不容非老禿，世無明主曷知忠。
史萬歲
作者：徐鈞
朝代：宋

征南輕仆孔明碑，想見生平暴可知。
一死雖因奸計陷，亦由廷辯忿招疑。
司馬相如
作者：徐鈞
朝代：宋

賣賦名成賣酒餘，歸來駟馬擁高車。
錦衣只欲湔前恥，不道開邊困里閭。
向秀
作者：徐鈞
朝代：宋

心慕莊書善說玄，發明奇趣理昭然。
世人竊取公遺論，却把前言作己言。
吳漢
作者：徐鈞
朝代：宋

智謀勇畧已過人，況擁幽州突騎兵。
拉朽摧枯功蓋世，可令縱掠損威名。
吳祐
作者：徐鈞
朝代：宋

觀過知仁民不欺，多因德化匪刑齊。
片言一忤權臣意，拂袖歸來自灌畦。
吳起
作者：徐鈞
朝代：宋

兵書司馬足齊名，盟母戕妻亦駭聞。
主少國疑身不免，先知已自服田文。
呂不韋
作者：徐鈞
朝代：宋

謀立儲君進孕姬，巨商販鬻巧觀時。
十年富貴隨輕覆，奇貨元來禍更奇。
呂后
作者：徐鈞
朝代：宋

父識英雄壻沛公，家因驕橫血兵鋒。
始知善相元非善，不是興宗是覆宗。
周亞夫
作者：徐鈞
朝代：宋

削平吳楚大功成，一旦生疑觸怒霆。
自是君王多任刻，非關許負相書靈。
周勃
作者：徐鈞
朝代：宋

功成無罪付廷平，借援東朝始得生。
若使當時逢呂后，誅夷又是一韓彭。
周昌
作者：徐鈞
朝代：宋

廷爭廢嫡見操持，故仗剛強托愛兒。
三召歸來竟無語，此時何不更期期。
周瑜
作者：徐鈞
朝代：宋

一舉灰飛赤壁船，託名助漢豈私權。
如何不放蛟龍雨，欲斷劉家一脈傳。
周興嗣
作者：徐鈞
朝代：宋

文成千字貫如珠，一夜勞心白盡鬚。
不省海鹹河淡句，帖中已有漢章書。
周顒
作者：徐鈞
朝代：宋

紛紛世代我何知，春韮秋菘味可奇。
何事輕招猿鶴怨，至今人訝北山移。
啖助
作者：徐鈞
朝代：宋

談經唐世豈無人，君獨春秋學最深。
力辯邱陽非左氏，後來朱子始知音。
喬知之
作者：徐鈞
朝代：宋

綠珠詩作怨方新，往事尤當監季倫。
赴井已遲徒累主，真標那似墮樓人。
嚴光
作者：徐鈞
朝代：宋

故人風誼可能忘，辭祿無嫌故態狂。
仁義一言非小補，此身何必佐巖廊。
嚴武
作者：徐鈞
朝代：宋

蜀政貪殘豈自全，母心直向死方安。
如何三度專方面，不博庭闈一餉歡。
四皓
作者：徐鈞
朝代：宋

避亂商山且茹之，遽因厚幣起幽棲。
母強子弱幾危漢，悔殺先生一出低。
坑儒四百六十餘人
作者：徐鈞
朝代：宋

焚坑相距一年間，何事遲遲未出關。
萬里冥鴻羅網外，料應禍不到商山。
夏侯勝
作者：徐鈞
朝代：宋

精推洪範罰常陰，一語知幾聳在廷。
却道取青如拾芥，是貪利祿始明經。
大帝權
作者：徐鈞
朝代：宋

鼎峙東吳命世雄，甘心俯受魏丕封。
炎劉已盡猶餘蜀，唇齒胡爲反內攻。
太子深
作者：徐鈞
朝代：宋

擒虎臨門事已休，獨餘孺子不驚憂。
閣中危坐能宣令，畧洗雙親入井羞。
始皇
作者：徐鈞
朝代：宋

三山有藥身旋死，萬世無期祚竟亡。
速死趨亡皆自取，鮑魚纔歇火咸陽。
姚崇
作者：徐鈞
朝代：宋

天資權譎性圓通，相業開元治效中。
至死未能忘故智，乞銘猶自算燕公。
姚期
作者：徐鈞
朝代：宋

犯顔不但有邊功，警蹕前呼脫難中。
喪服三年移薄俗，因知能孝始能忠。
姜肱
作者：徐鈞
朝代：宋

畫手尚難圖我貌，安車何可屈吾身。
惟餘爭死同衾事，千載稱爲孝友人。
威烈王
作者：徐鈞
朝代：宋

大柄潛移勢可憂，朝綱未正況諸侯。
時人只咎輕分晉，不道東西已剖周。
婁師德
作者：徐鈞
朝代：宋

面乾人唾苦無剛，爲國求賢慮却長。
不是陰將人傑薦，誰能取日再興唐。
嫪毐
作者：徐鈞
朝代：宋

詐腐爲閹幾十春，朝歡暮狎寵無倫。
休分長信幷文信，假父如今又象真。
孔巢父
作者：徐鈞
朝代：宋

力仗孤忠化積頑，奉辭竟不遣生還。
何如入海隨煙霧，自有詩留天地間。
孔明
作者：徐鈞
朝代：宋

草廬初志漢重興，向洛趨秦擬策勳。
芒角一星如未墜，不應天下只三分。
孔稚圭
作者：徐鈞
朝代：宋

草滿門庭隱者家，却貪祿仕醉紛華。
北山不用譏猿鶴，亦有人嘲兩部蛙。
孔融
作者：徐鈞
朝代：宋

客滿尊中酒不空，卓非善聽亦徒勞。
早知應聘終罹禍，罪死何如節死高。
孝武修
作者：徐鈞
朝代：宋

去洛逃歡事已悲，入關依泰勢尤危。
兩強分魏終亡魏，是爲周齊受禪基。
孝武陳皇后
作者：徐鈞
朝代：宋

阿嬌寵極愛還衰，何用黄金買賦爲。
覆水欲收寧復得，此情惟有謫仙知。
孝閔帝覺
作者：徐鈞
朝代：宋

生長朱門十五春，廢興無奈屬權臣。
當時枉作開基主，翻被虛名誤卻身。
孝靜帝善見
作者：徐鈞
朝代：宋

姦臣擅國佐空臨，議禪從容尚付吟。
在儉不思身未保，却憐弊履與遺簪。
孟嘉
作者：徐鈞
朝代：宋

廣坐人中便識真，德容言貌每相因。
龍山落帽相嘲論，引得文章壓世人。
孟嘗
作者：徐鈞
朝代：宋

人心物意兩相關，后浦明珠去尚還。
爲國不知賢是寶，却令遁迹老空山。
孟嘗君
作者：徐鈞
朝代：宋

誕當五月命於天，齊戶風謠恐未然。
若使當時真不舉，吾門安得客三千。
孟軻
作者：徐鈞
朝代：宋

戰國誰能識道真，故將性善覺生民。
七篇切切言仁義，功利場中有此人。
孟郊
作者：徐鈞
朝代：宋

自古詩人例怨窮，不知窮正街詩工。
先生吟苦身尤蹇，恰似霜階訴候蟲。
季布
作者：徐鈞
朝代：宋

一諾千金漢重臣，平生恩力報何曾。
朱家不德人傳美，殊愧張蒼父事陵。
孫臏
作者：徐鈞
朝代：宋

百年家學妙兵機，知彼猶憐己未知。
絕愛奇功成砍樹，何緣術足不如葵。
安王
作者：徐鈞
朝代：宋

名器君司戒妄求，倖門一啟國深憂。
請看三晉叨封後，便有田齊亦效尤。
安祿山
作者：徐鈞
朝代：宋

隨人畜養寧知父，負主恩私豈有君。
逆氣終然招逆報，可憐四海亂如雲。
宋之問
作者：徐鈞
朝代：宋

百醜祇能博寸榮，趨權恃勢苦營營。
早知觸憲終歸死，何似閒吟過一生。
宋弘
作者：徐鈞
朝代：宋

淫色繁聲已力排，義存夫婦豈容乖。
君王莫作圖婚想，未問懸知事不諧。
宋璟
作者：徐鈞
朝代：宋

一片剛方石心，梅花冷淡獨知音。
君王外貌雖加敬，賣直誰知內忌深。
寇恂
作者：徐鈞
朝代：宋

王郎百萬肆憑陵，誰集漁陽上谷兵。
一剪妖氛河北定，中興從此創基成。
屈原
作者：徐鈞
朝代：宋

托興妃嬪疑褻嫚，幻言神怪似荒唐。
若無一點精忠節，未必文爭日月光。
山濤
作者：徐鈞
朝代：宋

身心已逐竹林遊，爲國搜賢事却優。
持正擬官覘上意，事君可作不忠謀。
岑彭
作者：徐鈞
朝代：宋

雨驟風馳善用兵，公孫擊地嘆如神。
如何壁壘疏防夜，已悟彭亡竟殞身。
崔浩
作者：徐鈞
朝代：宋

智謀斷國灼蓍龜，自比留侯果是非。
一死人言緣史事，誰知謀泄爲南歸。
崔祐甫
作者：徐鈞
朝代：宋

道德馳聲滿建中，豈無人可繼餘風。
最憐貞觀開元治，付與奸邪蕞陋翁。
嵇康
作者：徐鈞
朝代：宋

臥龍並論恐非倫，望重宜爲世所珍。
大抵重名人敬仰，如何名重反傷身。
平原君
作者：徐鈞
朝代：宋

謝躄雖云禮意恭，平生結客竟何功。
不知他日邯鄲警，獨有捐軀一李同。
庾亮
作者：徐鈞
朝代：宋

戒君刻薄議申韓，老子申韓豈二端。
橫勢始辭終復擅，異端每向遁辭看。
庾信
作者：徐鈞
朝代：宋

故國傷心墮刼灰，流離北土却憐才。
白頭開府成何事，博得江南一賦哀。
庾冰
作者：徐鈞
朝代：宋

經綸外務望心忠，好禮猶爲世所崇。
儉約自無驕泰習，固權却有舊家風。
庾翼
作者：徐鈞
朝代：宋

少有經綸濟世謀，拔溫輕浩孰能儔。
休言庾亮名居最，當在江東第一流。
廉頗
作者：徐鈞
朝代：宋

遺矢讒言棄老成，肉多飯健尚精神。
可憐一點狐丘志，到死猶能用趙臣。
張九齡
作者：徐鈞
朝代：宋

祿山必兆邊邊陲禍，林甫終貽廟社憂。
二事眼前君不悟，何須金鑑錄千秋。
張儀
作者：徐鈞
朝代：宋

再攻再相梁不悟，六百六里楚云何。
蘇秦反覆何須道，反覆如君事更多。
張嘉貞
作者：徐鈞
朝代：宋

得近清光幸已深，捲簾何意欲呈身。
貪榮自遂台衡志，詔杖三加及貴臣。
張巡
作者：徐鈞
朝代：宋

析骸易子守孤城，六萬惟餘四百人。
生道殺民民不怨，千年廟食尚如新。
張志和
作者：徐鈞
朝代：宋

細雨斜風一釣絲，綠簑青笠鎮相隨。
朝廷休覓漁歌看，萬頃千波總是詩。
張昌宗
作者：徐鈞
朝代：宋

乘鶴吹笙想俊遊，醜聞宮掖擅風流。
身膏斧躓終塵土，若比蓮花花亦羞。
張柬之
作者：徐鈞
朝代：宋

八十衰翁氣尚存，揮戈一整舊乾坤。
惜哉千載多遺恨，餘燼猶存竟燎原。
張籍
作者：徐鈞
朝代：宋

師門昔已稱高弟，樂府今尤說最工。
但遣終身毋叛道，著書不必似軻雄。
張緒
作者：徐鈞
朝代：宋

談玄講易自精微，二國翱翔巧媚時。
只爲嬌柔無持操，風流却比柳腰肢。
張翰
作者：徐鈞
朝代：宋

曠達清才輕爵祿，秋風纔動便思鱸。
此中杯酒一時樂，却道他時名不如。
張良
作者：徐鈞
朝代：宋

博浪椎揮四海驚，虎狼雖暴已無秦。
興劉滅項猶餘事，豈是蕭韓行輩人。
張萬福
作者：徐鈞
朝代：宋

伏閣朝廷一諫官，白頭武將亦歡顔。
要知此喜非私喜，爲救孤忠去巨奸。
張說
作者：徐鈞
朝代：宋

東宮侍讀何經，相位當知要竭誠。
諛說却陳封禪頌，非心未格侈心生。
張鎬
作者：徐鈞
朝代：宋

仗節星馳趣援兵，睢陽惜已陷忠臣。
閭邱振命雖誅死，猶有浮圖着矢人。
後主
作者：徐鈞
朝代：宋

一曲庭花景未央，怱怱投井事堪傷。
休言王氣東南盡，却是君王自趣亡。
徐穉
作者：徐鈞
朝代：宋

萬里冥鴻惜羽毛，安車雖聘邈難招。
清名自足高天下，豈獨南州擅得高。
徐陵
作者：徐鈞
朝代：宋

一代詞章世共珍，文成九錫句尤新。
石麟本是梁家瑞，不瑞梁家却瑞陳。
揚雄
作者：徐鈞
朝代：宋

眼看漢室已新都，天祿讎書員自愚。
聞說草玄堪擬易，曾將進退一占無。
文君
作者：徐鈞
朝代：宋

修眉橫映遠山青，却寄芳心一曲琴。
可惜相如今病渴，薄情猶賦白頭吟。
文宣洋
作者：徐鈞
朝代：宋

姦謀遠襲父兄基，一醉荒淫自盛衰。
萬古綱常俱掃地，獨於臨死未忘兒。
文帝
作者：徐鈞
朝代：宋

倚女專朝旋篡位，因妃訴子竟戕身。
興亡反掌都緣色，枉作車書混一人。
文帝
作者：徐鈞
朝代：宋

才輸十倍德何如，竊位稱尊尊啟帝圖。
自料孔明非可敵，終身不敢瞰成都。
明帝
作者：徐鈞
朝代：宋

大學師儒多講論，東平禮樂正修明。
不知佛法緣何入，却向斯時教大行。
春申君
作者：徐鈞
朝代：宋

輸忠世子得逃秦，二十餘年相國榮。
固位但知迷孕女，防身惜不用朱英。
昭明太子
作者：徐鈞
朝代：宋

有德無年亦可矜，臘鵝興謗竟難明。
當時雖不爲天子，文選猶傳萬世名。
昭烈帝
作者：徐鈞
朝代：宋

崎嶇蜀道謾三分，勢去英雄挽不能。
若使人心似西漢，未輸光武獨中興。
景丹
作者：徐鈞
朝代：宋

領兵赴難共成名，良爲吾來事可成。
終把故鄉旌異賞，肯令衣錦向宵行。
更始
作者：徐鈞
朝代：宋

三精霧塞未能收，諸將俄興翼戴謀。
誰謂庸才能戮莽，人心畢竟尚思劉。
曹世叔妻班昭
作者：徐鈞
朝代：宋

有婦誰能似爾賢，文章操行美俱全。
一編漢史何須續，女戒人間自可傳。
朱祐
作者：徐鈞
朝代：宋

萬死逃生陷敵回，功能掩過亦良才。
君恩不是南陽舊，事業多從講學來。
朱買臣
作者：徐鈞
朝代：宋

長歌負擔久棲棲，一旦高車守會稽。
衣錦還鄉成底事，只將富貴耀前妻。
李光弼
作者：徐鈞
朝代：宋

間關百戰佐中興，料敵行師妙若神。
可惜罹讒終恨死，傷心不見白頭親。
李勉
作者：徐鈞
朝代：宋

指破奸邪叵測心，一言剴切盍沉吟。
主昏不聽終無奈，付與清風一曲琴。
李密
作者：徐鈞
朝代：宋

泥封函谷策誠奇，人不能從己不疑。
何事昏迷還至此，祇因天欲啟唐基。
李愬
作者：徐鈞
朝代：宋

雪夜平吳自一奇，功成猶守分尊卑。
櫜鞬非無爲，不受私賕不肯行。
李斯
作者：徐鈞
朝代：宋

燃除六籍忍坑儒，本欲愚人卒自愚。
若使當時甘被逐，東門牽犬嘆應無。
李林甫
作者：徐鈞
朝代：宋

柄國年深巧蔽欺，如何方面用胡兒。
只知怙寵身爲計，不道漁陽亂已基。
李泌
作者：徐鈞
朝代：宋

衣白山人再造唐，謀家議國慮深長。
功成拂袖還歸去，高節依稀漢子房。
李漢
作者：徐鈞
朝代：宋

官雖御史未爲榮，一序韓編萬古名。
不是文翁能有眼，誰知佳婿在諸生。
李牧
作者：徐鈞
朝代：宋

良將身亡趙亦亡，百年遺恨一馮唐。
當時不受讒臣間，呂政何由返故鄉。
李白
作者：徐鈞
朝代：宋

風骨神仙籍裏人，詩狂酒聖且平生。
開元一遇成何事，留得千秋萬古名。
李紳
作者：徐鈞
朝代：宋

手書不受叛臣污，摧抑多端只故吾。
已喜生前能自保，却憐身後尚遭誣。
李翱
作者：徐鈞
朝代：宋

幽懷賦好歐公賞，實錄文高黄子稱。
復性一書幾有道，千年真可續韓燈。
李陵
作者：徐鈞
朝代：宋

名將生降負己知，喪師辱國死猶遲。
河梁羞與子卿別，携手空餘五字詩。
杜暹
作者：徐鈞
朝代：宋

婺女初官辭贐紙，安西按虜復埋金。
公清勤約自宜相，文墨何須較淺深。
杜甫
作者：徐鈞
朝代：宋

萬里飄零獨此身，詩魂終戀浣花村。
寧貧寧凍寧饑死，一飯何曾忘至尊。
杜茂
作者：徐鈞
朝代：宋

力不能裨鬬野龍，僅於北鄙有邊功。
蠅隨驥尾猶千里，也得依名四七中。
杜鴻漸
作者：徐鈞
朝代：宋

將相浮雲了幻軀，髠緇何事效浮圖。
靈州勸進無君父，投佛還能脫罪無。
東平憲王蒼
作者：徐鈞
朝代：宋

重修禮樂佐文明，樂善終能保令名。
兩漢賢王誰與並，河間以後便東平。
柳宗元
作者：徐鈞
朝代：宋

自負奇才却附人，伾文一跌誤終身。
聰明未易消磨盡，猶作羅池廟裏神。
桓伊
作者：徐鈞
朝代：宋

專利無厭世所憎，君昏臣暗謗將興。
撫箏一曲開讒諛，臣泣君漸各自懲。
桓溫
作者：徐鈞
朝代：宋

世有英明善治君，姦雄屈伏作能臣。
盡忠於國人臣事，底事甘爲跋扈人。
桓譚
作者：徐鈞
朝代：宋

力排讖緯本非經，言直多因見理明。
却憾臨危無定守，倉皇叩地苦求生。
桓豁
作者：徐鈞
朝代：宋

以石名兒合讖言，奇機端可破苻堅。
信乎有志終成事，逐將誅丕豈偶然。
楊修
作者：徐鈞
朝代：宋

料事通神自一奇，姦碓如操已深疑。
多言屢中真何補，一死由來自不知。
楊素
作者：徐鈞
朝代：宋

巧逢挾忌立功名，殺父猶從罪更深。
已託沉浮輕大節，尚言富貴本無心。
樂毅
作者：徐鈞
朝代：宋

七十城收一笑間，對時氣勢擅強燕。
區區莒墨何難下，自是君王不永年。
樊噲
作者：徐鈞
朝代：宋

后黨興戎釁已成，龍髯忽墮幸逃生。
不於呂禍身先死，未必終能保令名。
武三思
作者：徐鈞
朝代：宋

群賢逐去在朝空，宮禁潛歸掌握中。
若使當時誅不早，崇恩廟貌又興隆。
武帝
作者：徐鈞
朝代：宋

一曲秋風已悔心，此機開導竟無人。
後來不下輪臺詔，黷武求仙又一秦。
武帝
作者：徐鈞
朝代：宋

上襲篡攘三世業，下承丕祚本無功。
平吳獲竟男戎慮，不悟荒淫有女戎。
武帝
作者：徐鈞
朝代：宋

休道君王學苦空，要知積善福無窮。
二梁猶僅存遺號，八相與唐同始終。
武帝
作者：徐鈞
朝代：宋

手滅燕秦固大勳，輒攘神器遽稱尊。
向來曹馬雖云篡，猶避污名付子孫。
武帝
作者：徐鈞
朝代：宋

東南離析僅遺餘，枉受污名僭帝名。
輸却當年曹馬巧，不先受禪且驅除。
段干木
作者：徐鈞
朝代：宋

喻垣走避見難通，閭式君侯禮謾隆。
一點高風真可畏，解令敵國不興戎。
毛遂
作者：徐鈞
朝代：宋

一立談間定合從，真能脫穎出囊中。
當時若顧呈身恥，餘子紛紛亦罔功。
江總
作者：徐鈞
朝代：宋

結綺臨春無處尋，人皆歸罪主荒淫。
誰知文體傷輕艷，狎客迎逢罪更深。
江革
作者：徐鈞
朝代：宋

虜求妙筆威難屈，石載歸舟貧獨甘。
若使此風聞一世，真能立懦與廉貪。
沈約
作者：徐鈞
朝代：宋

佐梁圖禪爾開先，舌斷徒勞上訴天。
一夢功名成底事，東陽風月自千年。
溫嶠
作者：徐鈞
朝代：宋

剛腸出仕豈徒然，須信天倫有後先。
可怪絕裾違母事，傷哉遺恨後人傳。
溫造
作者：徐鈞
朝代：宋

威行藩將來朝覲，膽落金吾畏擊彈。
牛刃恢恢方用世，青山雖好去應難。
滕公
作者：徐鈞
朝代：宋

日奉車音語易親，朱奴立受再生恩。
淮陰元是公全活，末着何妨更一言。
漢高祖
作者：徐鈞
朝代：宋

商后誓師因亳衆，周王致業述豳風。
不階尺土一人柄，誰似皮冠一沛公。
潘好禮
作者：徐鈞
朝代：宋

廢王立武覆車同，抗疏精忠幸見從。
若使荒淫終愎諫，玄宗又是一高宗。
潘貴妃
作者：徐鈞
朝代：宋

寵冠天家十二樓，金蓮步步總嬌羞。
可憐屠沽宮中樂，博得亡齊一段愁。
烈王
作者：徐鈞
朝代：宋

齊爲沽名特覲王，當時國勢豈真強。
計來小緩庸何責，引得無君醜語揚。
焬帝
作者：徐鈞
朝代：宋

萬里連雲屢築城，遼東三駕重疲民。
諱人語盜愚何甚，覆轍真同二世秦。
熊安生
作者：徐鈞
朝代：宋

周禮宏深熟討論，鸞輿造請亦登門。
雖居異壤人爭慕，縱閱千年書尚存。
燕丹
作者：徐鈞
朝代：宋

急着無如救趙危，遠從楚魏近從齊。
田光老繆翻成錯，匕首咸陽策最低。
燕昭王
作者：徐鈞
朝代：宋

嘗膽深思報復來，經綸須仗出群才。
仇齊一掃如風葉，只爲黄金早築臺。
牛弘
作者：徐鈞
朝代：宋

射牛可怒理都然，三問何如一忍賢。
底事婦言堅不聽，爲憂傷我弟兄天。
狄仁傑
作者：徐鈞
朝代：宋

天理何曾一日亡，始終感悟爲存唐。
平生獨有知人鑑，身後功名付老張。
獻帝
作者：徐鈞
朝代：宋

卓操餘凶事可知，空臨南面竟何爲。
奔馳關洛還遷許，終作奸雄盜取資。
王宏
作者：徐鈞
朝代：宋

乃翁江左輔中興，忍助姦渠篡計成。
黄菊白衣空送酒，可憐心事愧淵明。
王戎
作者：徐鈞
朝代：宋

清虛外托內營財，手運牙籌亦富哉。
不料晉朝名位上，士風如是亦堪哀。
王昭君
作者：徐鈞
朝代：宋

畫工雖巧豈堪憑，妍醜何如一見真。
自是君王先錯計，愛將耳目寄他人。
王梁
作者：徐鈞
朝代：宋

台輔尊賢匪報功，況因符命策司空。
平生只爲躭言讖，待此登庸恐未公。
王烈
作者：徐鈞
朝代：宋

竊牛尚恐彥方知，德化鄉邦不拾遺。
若使此風推四海，盜窺神鼎亦羞爲。
王祥
作者：徐鈞
朝代：宋

臥冰得鯉供親養，至孝誠能上格天。
每信天人常吻合，應知容谷響聲傳。
王維
作者：徐鈞
朝代：宋

凝碧池頭聽樂府，不能身死但能悲。
輞川他日成名勝，藉得朝天一首詩。
王羲之
作者：徐鈞
朝代：宋

人物風流世所推，操持議論每清奇。
自量才位難牟弟，故乞餘年請代之。
王通
作者：徐鈞
朝代：宋

太平十二策空陳，得似河汾講道真。
縷指隋唐名將相，多君交友與門人。
王陵
作者：徐鈞
朝代：宋

抗議爭封獨犯顔，周陳只合共持難。
若能堅守長陵約，不但劉安呂亦安。
王霸
作者：徐鈞
朝代：宋

寇迫兵單路已窮，河冰偶合片言中。
但令有道蒙天助，阻水猶圖背水功。
班固
作者：徐鈞
朝代：宋

網羅一代史編成，得失忠邪已熟評。
往鑒在前渾不顧，却依戚黨倖功名。
班超
作者：徐鈞
朝代：宋

人生適意在家山，萬里封侯老未還。
燕頷虎頭成底事，但求生入玉門關。
田單
作者：徐鈞
朝代：宋

鼓譟奔牛亦壯哉，一城力挽衆城回。
誰知辟士明封賞，即墨曾經培養來。
田子方
作者：徐鈞
朝代：宋

君侯坐問所從誰，極口惟談順子奇。
可嘆今人多不讓，始知無擇解稱師。
申不害
作者：徐鈞
朝代：宋

相國終身保治平，不同非鞅死刑名。
只緣用志能卑遜，縱曰傷殘亦覺輕。
白起
作者：徐鈞
朝代：宋

投降趙卒本求生，坑後誰人不死爭。
三召三辭寧自刎，邯鄲料不再長平。
皇甫湜
作者：徐鈞
朝代：宋

授業韓門歲月深，文章有法筆千鈞。
三縑一字非邀價，賞識如裴復幾人。
盧仝
作者：徐鈞
朝代：宋

數間破屋洛城傍，門閉春風煮茗香。
月蝕一詩譏逆黨，添丁奇禍竟堪傷。
盧懷慎
作者：徐鈞
朝代：宋

曹參尚守蕭何法，鮑叔慚分管仲權。
莫笑當時呼伴食，元之秉國恐妨賢。
盧藏用
作者：徐鈞
朝代：宋

託隱終南得美除，何期觸網僅全軀。
此中佳處今休道，捷徑元來是畏途。
祖逖
作者：徐鈞
朝代：宋

慷慨才能立志堅，計謀端可定中原。
晉元倘使圖經畧，事業韓彭可比肩。
祭遵
作者：徐鈞
朝代：宋

執法嚴明凜不阿，西征北討戰功多。
更將俎豆文軍旅，不廢投壺與雅歌。
章帝
作者：徐鈞
朝代：宋

積威仁意漸無存，寬厚真能固本根。
只恨涵容傷大過，養成外戚擅權門。
紀信
作者：徐鈞
朝代：宋

誑楚言降樂受烹，重圍得脫漢基成。
論封無爵死無傳，幸有唐碑爲發明。
羊祜
作者：徐鈞
朝代：宋

平吳獻策了無遺，饋藥人無酖毒疑。
最是感人仁德厚，當時墮淚有遺碑。
耿弇
作者：徐鈞
朝代：宋

馳召蕭王命罷兵，獻謀懷貳見尤明。
平齊定趙基圖壯，有志方知事竟成。
耿純
作者：徐鈞
朝代：宋

行兵不與衆人同，已決英雄一見中。
舉族同心能效順，得君何憚不成功。
聶政
作者：徐鈞
朝代：宋

爲母辭金義且仁，却甘爲盜忍輕生。
若非有姊揚風烈，千古誰知壯士名。
胡廣
作者：徐鈞
朝代：宋

六朝黄髪老三公，固位依違善取容。
真是鄉原爲德賊，如何至德比中庸。
臧宮
作者：徐鈞
朝代：宋

電掃風驅寇已平，雄心又向幕南庭。
君王自守苞桑戒，不侈邊功紀汗青。
范增
作者：徐鈞
朝代：宋

項王暴不減強秦，一語箴規總未聞。
白首尚嫌君不忍，料知增更忍於君。
范滂
作者：徐鈞
朝代：宋

慨然攬轡志澄清，一激誰知黨禍成。
母子可憐終死別，庶幾廣孝在揚名。
范雎
作者：徐鈞
朝代：宋

綈袍戀戀亦何爲，相國難忘簀卷尸。
有怨必酬恩必報，憑君說與魏齊知。
茅容
作者：徐鈞
朝代：宋

一雞供母不供賓，主亦無慚賓不嗔。
禮遇何須分厚薄，論交只是貴清真。
荀卿
作者：徐鈞
朝代：宋

老廢蘭陵已可悲，著書強欲曉當時。
一言性惡真成繆，讀者何云但小疵。
荀淑
作者：徐鈞
朝代：宋

家號八龍名父子，學傳二李好師生。
風標想見當時少，況是閑居絕宦情。
荆軻
作者：徐鈞
朝代：宋

獨憾荆卿劍術疏，虎狼到手不能除。
何如博浪揮椎者，遠擊猶能中副車。
董仲舒
作者：徐鈞
朝代：宋

三策前陳語漫詳，外遷一再相驕王。
惟餘正誼兼明道，此傳流傳萬古香。
董宣
作者：徐鈞
朝代：宋

彈擊京畿已五期，一廉始嘆蓋棺時。
君王萬里猶明見，近有斯人却未知。
董祀妻蔡琰
作者：徐鈞
朝代：宋

此生已分老沙塵，誰把黄金贖得身。
十八拍笳休憤切，須知薄命是佳人。
蓋延
作者：徐鈞
朝代：宋

力挽強弓數百斤，兵鋒到處策奇勳。
可憐輕敵多深入，不似君王善料軍。
蕭何
作者：徐鈞
朝代：宋

相國人誇佐沛公，收圖運餉守關中。
不知用蜀爲根本，此是興王第一功。
藺相如
作者：徐鈞
朝代：宋

缶擊何分秦勝負，璧還不係趙存亡。
最憐恃勇偏輕舉，直挾君王冒虎狼。
蘇味道
作者：徐鈞
朝代：宋

萬事模稜持兩端，脂韋自飾巧求全。
如何身處周唐際，黨武翻成狥一偏。
蘇武
作者：徐鈞
朝代：宋

胡沙不隔漢家天，一節堅持十九年。
白首微官甘屬國，恥隨李衛老戎旃。
蘇源明
作者：徐鈞
朝代：宋

滿朝比比拜邊塵，僞命難污守節臣。
褒賞但令知制誥，如何只待作文人。
蘇秦
作者：徐鈞
朝代：宋

本圖富貴快心期，謾借從親說便宜。
五國攻秦齊不至，客卿正是在齊時。
蘇章
作者：徐鈞
朝代：宋

國法已難私故人，一杯繾綣豈真情。
不知直正奸貪罪，何必容心強立名。
蘇頲
作者：徐鈞
朝代：宋

兩相同寅喜協和，此心合處直無阿。
廣平補衮雖良手，公與彌縫力最多。
虞世基
作者：徐鈞
朝代：宋

沮人言盜縱君驕，蒙蔽終難止繹騷。
到底國亡身亦死，措心何異相秦高。
虞美人
作者：徐鈞
朝代：宋

帳下悲歌勢已孤，美人忠憤慨捐軀。
山河莫道全歸漢，墓草青青尚姓虞。
衛鞅
作者：徐鈞
朝代：宋

心術刑名太刻殘，網深文峻衆心寒。
倉忙客舍無歸處，始悔當年法欠寬。
裴度
作者：徐鈞
朝代：宋

功名久震平淮後，機務方閑罷相餘。
晚節浮沉非失計，一園花竹午橋居。
覲后
作者：徐鈞
朝代：宋

淫奔何暇擇蕕薰，牛馬相傳讖已云。
可怪奸遺牛姓種，也來相繼馬爲君。
許遠
作者：徐鈞
朝代：宋

自度才卑樂尚賢，輸忠直欲保城全。
如公豈是偷生者，一死何庸較後先。
謝安
作者：徐鈞
朝代：宋

戰敗苻堅百萬兵，晉家宗社賴而存。
當時家使玄猶在，國祚桓玄未可吞。
謝惠連
作者：徐鈞
朝代：宋

千里相思一段奇，精交神契及心期。
池塘春草天然句，不夢此人無此詩。
謝玄暉
作者：徐鈞
朝代：宋

歸舟雲樹句能工，吟到澄江迥不同。
非是筆端多變態，如何人道有唐風。
謝靈運
作者：徐鈞
朝代：宋

眼空朝市愛山林，放浪登臨寄笑吟。
畢竟趨榮成異代，恥秦空抱魯連心。
豫讓
作者：徐鈞
朝代：宋

君侯待我異中行，宗祀何期遽覆亡。
一死誰言無所爲，主知深處自難忘。
賀知章
作者：徐鈞
朝代：宋

身外生涯總是虛，狂遊一夢入清都。
有家不住猶爲觀，底用區區覓鑑湖。
賀若弼
作者：徐鈞
朝代：宋

乃翁永訣語堪悲，果定江南副所期。
守口未能終死舌，如何忘却刺錐時。
賈后
作者：徐鈞
朝代：宋

弒姑殺子欲何爲，傷敗彜倫總不知。
禍亂晉朝誠在己，滅亡父族咎歸誰。
賈島
作者：徐鈞
朝代：宋

早棄浮屠學綴文，爭知命薄第難登。
行吟月下敲門句，氣味依然不脫僧。
賈復
作者：徐鈞
朝代：宋

驍勇稱奇賜左驂，潰圍解急敵心寒。
卒能剽甲敦儒學，可作尋常武將看。
賈誼
作者：徐鈞
朝代：宋

年少毋庸毀洛陽，才高慮遠策深長。
如何宣室成虛問，纔傅長沙又傅梁。
趙奢
作者：徐鈞
朝代：宋

北山據險最能兵，中外俱聞馬服名。
滿謂將門還出將，不知有子誤長平。
趙括
作者：徐鈞
朝代：宋

少年輕銳喜談兵，父學雖傳術未精。
一敗誰能逃母料，可憐四十萬蒼生。
趙武靈王
作者：徐鈞
朝代：宋

宗周削弱列侯強，僭擬誰知有陛堂。
獨有武靈知大節，稱君已足不稱王。
趙高
作者：徐鈞
朝代：宋

閹奴久矣擅秦權，鹿馬欺君亦勢然。
輒向望夷弒逆，此身不殺是無天。
道武珪
作者：徐鈞
朝代：宋

立儲去母豈良規，創業英名顧爾爲。
事變無窮難預料，身亡又兆國亡基。
邊韶
作者：徐鈞
朝代：宋

寸晷分陰閑可惜，糞牆朽木責非苛。
便便書腹貪眠晝，免得諸生笑誚麽。
邳肜
作者：徐鈞
朝代：宋

兵連二郡可成功，何事思歸怯戰攻。
決策南征河北定，興邦只在一言中。
郭伋
作者：徐鈞
朝代：宋

安邊治郡藹仁風，竹馬歡呼迎送中。
愷悌真爲民父母，懷恩何處不兒童。
郭子儀
作者：徐鈞
朝代：宋

身佩安危三十年，讒鋒雖中節彌堅。
古今多少功名在，誰得如公五福全。
郭璞
作者：徐鈞
朝代：宋

博學多聞世所宗，推占小術驗奇功。
人生禍福既前定，猶撰青囊啟後蒙。
郭隗
作者：徐鈞
朝代：宋

國主張羅網異材，一言隗始自爲媒。
他年能齊城者，知自千金市骨來。
鄧禹
作者：徐鈞
朝代：宋

久從遊學識英雄，杖策南來見畧同。
首建雄謀恢漢業，雲臺端合議元功。
鄭子真
作者：徐鈞
朝代：宋

棲遲鄭國一癯仙，不被人知四十年。
谷口躬耕時未久，京師何事忽爭傳。
酈食其
作者：徐鈞
朝代：宋

掉舌降齊七十城，休因掩襲恨遭烹。
淮陰請假終基禍，得似高梁數世榮。
鈎弋夫人
作者：徐鈞
朝代：宋

名門堯母將傳嗣，取鑑呂皇預殺身。
燕翼貽謀宜有道，如何知義不知仁。
阮咸
作者：徐鈞
朝代：宋

矯俗竿懸犢與褌，幾非人道謾誇論。
却於奇律通精妙，制作新書今尚存。
阮籍
作者：徐鈞
朝代：宋

身負經綸濟世才，時多故最堪哀。
覃思遠害無他計，酣飲端爲免禍謀。
陰鏗
作者：徐鈞
朝代：宋

小人懷惠乃真情，酒炙能令死得生。
倘使行觴不知味，向來修怨有羊羹。
陳俊
作者：徐鈞
朝代：宋

拒戰交兵勇有餘，旁人驚嘆更誰如。
肅清海岱勳名立，不負劉嘉一薦書。
陳寔
作者：徐鈞
朝代：宋

世多揚激伯夷隘，公獨謙虛下惠和。
弔死自慚知己少，逃生却喜活人多。
陳平
作者：徐鈞
朝代：宋

生平多智足興劉，奇秘終貽正大羞。
若使托孤權獨任，未知誅呂若爲謀。
陳思王植
作者：徐鈞
朝代：宋

任性何能勝矯情，奪儲切勿怨無成。
阿丕縱享爲君樂，得似文章午載名。
陳蕃
作者：徐鈞
朝代：宋

身居一室尚凝塵，天下如何掃得清。
須信修齊可平治，絕憐志大竟無成。
陳頵
作者：徐鈞
朝代：宋

中華傾弊無他故，習尚清談出望門。
奏議救時翻見黜，搜揚隱逸更誰論。
陶侃
作者：徐鈞
朝代：宋

蕩除國難功勳盛，王室因之得載安。
最是南陵千里外，拾遺屏迹化尤難。
陶弘景
作者：徐鈞
朝代：宋

縛屋倚松志本清，援圖成趣若爲情。
預聞國政無虛日，笑殺山中宰相名。
陶潛
作者：徐鈞
朝代：宋

公田種秫供朋酒，三徑黄花手自栽。
爲米折腰剛不就，翻然解印賦歸來。
陸羽
作者：徐鈞
朝代：宋

野客躭茶著作經，一時評品亦良精。
誰知茗飲成風後，從此朝廷榷法行。
陸賈
作者：徐鈞
朝代：宋

溺冠騎項不知儒，馬上功成習未除。
新語見稱應有意，當時人未說詩書。
陸贄
作者：徐鈞
朝代：宋

鋤奸抗疏反招疑，一斥忠州勢亦危。
只集名方無著述，不爲良相且良醫。
陽城
作者：徐鈞
朝代：宋

裂麻已沮延齡相，抗疏能全陸贄生。
爲國重輕關一語，誰云七載噤無聲。
雷萬春
作者：徐鈞
朝代：宋

六矢飛穿詫木人，屹然不動勇無倫。
極知力盡城將陷，吾亦忘君有此身。
韋臯
作者：徐鈞
朝代：宋

撫邊年久賦徭寬，善政春秋俗自安。
蜀道雖危今坦易，登天不比向時難。
韋賢子元成
作者：徐鈞
朝代：宋

遺金何得似傳經，爵讓難兄風感深。
卒使淮陽謀遂寢，潛消一點廢儲心。
韓休
作者：徐鈞
朝代：宋

覽鑑形癯恨鮮歡，格非一事古來難。
力邀強制何能久，却恐移心向宴安。
韓愈
作者：徐鈞
朝代：宋

排斥異端尊孔孟，推原人性勝荀楊。
平生膽氣尤奇偉，何止文章日月光。
韓擒虎
作者：徐鈞
朝代：宋

俘主摧都銳莫當，區區破陣却爭長。
不堪世上無分別，自作閻羅地下王。
韓昭侯
作者：徐鈞
朝代：宋

敝袴囊中猶惜予，高門旱後忽興工。
如何奢儉初終異，一相存亡事不同。
韓非
作者：徐鈞
朝代：宋

見書恨不見斯人，見後翻令自殺身。
畢竟立心多慘刻，少恩莫怨虎狼秦。
項伯
作者：徐鈞
朝代：宋

霸上孤軍勢莫支，鴻門一劍事尤危。
射陽不與留侯舊，楚漢興亡未可知。
項羽
作者：徐鈞
朝代：宋

猴冠不肯王關中，衣錦思歸意氣雄。
一曲虞歌數行淚，懸知無面見江東。
顔杲卿
作者：徐鈞
朝代：宋

一曲霓裳失太平，漁陽鼙鼓暗風塵。
君王只識楊丞相，不識平原老守臣。
顯王
作者：徐鈞
朝代：宋

國微地蹙政無綱，其奈嬴秦勢日強。
遣胙已非仍入賀，却因致霸遽稱王。
馬成
作者：徐鈞
朝代：宋

保塞平淮亦效勤，當時佐命幾元臣。
不知誰紊雲臺次，却作中興第二人。
馬援
作者：徐鈞
朝代：宋

還書萬里誡諸郎，毀譽翻成悮季良。
說道謹言元不謹，謗招薏苡亦堪傷。
馬融
作者：徐鈞
朝代：宋

士迫饑寒已變初，權門寧免曳長裾。
帳紗所學明何事，却陷忠良草奏書。
馮異
作者：徐鈞
朝代：宋

舊是起兵時主簿，今爲大樹下將軍。
若看勸帝施恩語，俁獨區區戰伐勳。
高允
作者：徐鈞
朝代：宋

直史稱誣是誑君，事同罪異愧全身。
誰言矯矯無風節，大勝聲嘶股栗人。
高帝
作者：徐鈞
朝代：宋

土能生物有深功，金價何如可與的。
不是君王無識別，祇緣得土笑談中。
鬼谷子
作者：徐鈞
朝代：宋

蒼頡書成能哭鬼，不知鬼谷事如何。
儀秦尚學先生術，料得先生術更多。
魏惠王
作者：徐鈞
朝代：宋

鞅已歸秦臏入齊，有才不用孰持危。
後來醫國非無藥，仕義良方惜不施。
魏文侯
作者：徐鈞
朝代：宋

聞道西河久服從，陶成國治藹文風。
政緣餘澤沾洙泗，比似群侯故不同。
魯仲連
作者：徐鈞
朝代：宋

布衣不肯帝強秦，天下皆聞高士名。
何事勸降輕守節，一書飛矢入聊城。
鮑照
作者：徐鈞
朝代：宋

生際河清獻頌文，尤工樂府麗春雲。
人言才盡何曾盡，深恐名高上忤君。
黄香
作者：徐鈞
朝代：宋

無雙天下早馳聲，曾被君王說語榮。
枕席溫涼遺信史，發揮純孝賴淵明。
齊威王
作者：徐鈞
朝代：宋

賞罰嚴明國富強，獨能仗義一朝王。
周綱此日微如髪，獨有人心理未亡。
齊宣王
作者：徐鈞
朝代：宋

鼓鐘苑囿樂如何，貨色貪淫勇更多。
伐國交鄰徒屢問，用賢曾不到鄒軻。
龔遂
作者：徐鈞
朝代：宋

带牛佩犢俗難平，喜得公來便息兵。
最是有功能不伐，君前猶自遜王生。
汎沅湘闚九疑寄題江華杜□杳重建寒亭
作者：徐銓孫
朝代：宋

山水因人勝，窮搜喜得君。
石根瞿令字，亭背次山文。
湍激堪臨渴，松陰可避曛。
相望餘一舍，猛□杖□雲。
妙相寺方丈
作者：徐銳
朝代：宋

脚力無窮爲好山，直須勾引到禪關。
柳堤雪後摇金縷，竹徑風前弄翠環。
宦業始知紅葉落，清游終羨白雲閑。
此來不見文殊面，多謝巖花慰我顔。
喝水巖
作者：徐錫之
朝代：宋

重巒複嶺鎖松關，只欠泉聲入座間。
我若當年侍師側，不教喝水過他山。
朱氏天和堂
作者：徐鐸
朝代：宋

先生晦迹谷水東，志趣不與晉賢同。
遥聽鶴唳笑二陸，巢傾穴碎非爲工。
浩然養素遠聲利，脫去羈束離樊籠。
醉隠亭中三十載，桃紅李白搖春風。
感時嘯詠聊自適，誰知富貴爲窮通。
羨君高操超流俗，直疑變姓稱朱公。
自吟
作者：徐钓者
朝代：宋
体裁：七言绝句

曾见秦王架石桥，海仙忙迫涨惊潮。蓬莱隔海虽难到，直好三清却不遥。
三晋
作者：徐钧
朝代：宋

二百年余主夏盟，尊攘事业古无伦。
若非剖一为三后，未必舆图尽入秦。
三晋
作者：徐钧
朝代：宋

二百年馀主夏盟，尊攘事业古无伦。若非剖一为三后，未必舆图尽入秦。
东平宪王苍
作者：徐钧
朝代：宋
体裁：七言绝句

重修礼乐佐文明，乐善终能保令名。两汉贤王谁与并，河间以后便东平。
严光
作者：徐钧
朝代：宋
体裁：七言绝句

故人风谊可能忘，辞禄无嫌故态狂。仁义一言非小补，此身何必佐岩廊。
严武
作者：徐钧
朝代：宋
体裁：七言绝句

蜀政贪残岂自全，母心直向死方安。如何三度专方面，不博庭闱一饷欢。
乐毅
作者：徐钧
朝代：宋
体裁：七言绝句

七十城收一笑间，对时气势擅强燕。区区莒墨何难下，自是君王不永年。
乔知之
作者：徐钧
朝代：宋
体裁：七言绝句

绿珠诗作怨方新，往事尤当监季伦。赴井已迟徒累主，真标那似堕楼人。
任光
作者：徐钧
朝代：宋
体裁：七言绝句

河兵已渡迫饥寒，道路奔驰正急难。不是信都同助顺，王郎未必死邯郸。
何逊
作者：徐钧
朝代：宋
体裁：七言绝句

水曹文学自名家，重到扬州兴未涯。泽底新吟清入骨，一生只为爱梅花。
侯思止
作者：徐钧
朝代：宋
体裁：七言绝句

一丁不识望台官，獬豸如何可并冠。不解触邪翻触正，凶顽合作虎狼看。
信陵君
作者：徐钧
朝代：宋
体裁：七言绝句

侯朱决计全危赵，毛薛谋归保大梁。得士信知明效速，去留果系国存亡。
倪若水
作者：徐钧
朝代：宋
体裁：七言绝句

人重朝班恶外迁，一时荣擢似登仙。谁知鼙鼓渔阳祸，不在朝廷却在边。
僧一行
作者：徐钧
朝代：宋
体裁：七言绝句

两戒山河剖析明，历分十二议尤精。况逢燕国为删润，可信千年说尚行。
儿宽
作者：徐钧
朝代：宋
体裁：七言绝句

射策明经亦巨儒，巧迎封禅意何如。相如未死犹知耻，却了相如死后书。
元德秀
作者：徐钧
朝代：宋
体裁：七言绝句

山水光中寄一枝，琴尊尽日每相随。太平老去身何恨，只隔明年便乱离。
元稹
作者：徐钧
朝代：宋

元和诗体夙驰声，巧致公台只暂荣。绿野主人天下望，不应疏外负平生。
元稹
作者：徐钧
朝代：宋

元和诗体夙驰声，巧致公台只蹔荣。
绿野主人天下望，不应疏外负平生。
元结
作者：徐钧
朝代：宋
体裁：七言绝句

漫劳当日牧舂陵，立石尤多感德民。独有磨崖碑故在，文章千古耀湘滨。
光武
作者：徐钧
朝代：宋
体裁：七言绝句

功成论道息干戈，武将森森学问多。养得文风名节盛，自三代下莫能过。
冯异
作者：徐钧
朝代：宋
体裁：七言绝句

旧是起兵时主簿，今为大树下将军。若看劝帝施恩语，俣独区区战伐勋。
刘伶
作者：徐钧
朝代：宋
体裁：七言绝句

宗尚无为学有原，背违师训亦安然。至于身死便埋说，明犯庄书所戒言。
刘向
作者：徐钧
朝代：宋

忠言历历总成虚，二十余年列大夫。
未死已知他日祸，此身幸不见新都。
刘向
作者：徐钧
朝代：宋

忠言历历总成虚，二十馀年列大夫。未死已知他日祸，此身幸不见新都。
刘宠
作者：徐钧
朝代：宋
体裁：七言绝句

门无吏扰夜安眠，前守何如此守贤。却是山民缠旧习，区区相送尚持钱。
刘昆
作者：徐钧
朝代：宋
体裁：七言绝句

于菟渡水火回烟，异事情知出偶然。若谓嘉祥关德政，后无可继是诬天。
刘植
作者：徐钧
朝代：宋
体裁：七言绝句

匹夫爱国献昌城，力说刘扬十万兵。颠沛单车良得助，邯郸假意不难平。
刘盆子
作者：徐钧
朝代：宋
体裁：七言绝句

操符未识君为贵，解玺方知盗可羞。绛服大冠真主出，不先肉袒更何求。
刘禹锡
作者：徐钧
朝代：宋

取水枫林莫怨嗟，钟声才听又天涯。如何一斥终难反，为赋玄都观里花。
刘禹锡
作者：徐钧
朝代：宋

取水枫林莫怨嗟，钟声纔听又天涯。
如何一斥终难反，为赋玄都观裏花。
刘超
作者：徐钧
朝代：宋
体裁：七言绝句

步侍车舆幽厄中，犹将古训启君衷。他时改葬怀瞻望，可见当年授受功。
卜子夏
作者：徐钧
朝代：宋
体裁：七言绝句

宣尼生不到西河，圣化难沾觖望多。商也天教生独晚，为分一脉阐文科。
卢仝
作者：徐钧
朝代：宋
体裁：七言绝句

数间破屋洛城傍，门闭春风煮茗香。月蚀一诗讥逆党，添丁奇祸竟堪伤。
卢怀慎
作者：徐钧
朝代：宋
体裁：七言绝句

曹参尚守萧何法，鲍叔惭分管仲权。莫笑当时呼伴食，元之秉国恐妨贤。
卢藏用
作者：徐钧
朝代：宋

托隐终南得美除，何期触网仅全躯。此中佳处今休道，捷径元来是畏途。
卢藏用
作者：徐钧
朝代：宋

託隐终南得美除，何期触网仅全躯。
此中佳处今休道，捷径元来是畏途。
卫鞅
作者：徐钧
朝代：宋
体裁：七言绝句

心术刑名太刻残，网深文峻众心寒。仓忙客舍无归处，始悔当年法欠宽。
叔孙通
作者：徐钧
朝代：宋
体裁：七言绝句

秦府藏书熟见闻，三王遗意可追寻。如何绵蕞因秦陋，古礼沦亡恨到今。
古弼
作者：徐钧
朝代：宋
体裁：七言绝句

请田戎猎凛英风，万乘犹知畏笔公。晚节不容非老秃，世无明主曷知忠。
史万岁
作者：徐钧
朝代：宋
体裁：七言绝句

征南轻仆孔明碑，想见生平暴可知。一死虽因奸计陷，亦由廷辩忿招疑。
司马相如
作者：徐钧
朝代：宋

卖赋名成卖酒余，归来驷马拥高车。
锦衣只欲湔前耻，不道开边困里闾。
司马相如
作者：徐钧
朝代：宋

卖赋名成卖酒馀，归来驷马拥高车。锦衣只欲湔前耻，不道开边困里闾。
后主
作者：徐钧
朝代：宋

一曲庭花景未央，匆匆投井事堪伤。休言王气东南尽，却是君王自趣亡。
后主
作者：徐钧
朝代：宋

一曲庭花景未央，怱怱投井事堪伤。
休言王气东南尽，却是君王自趣亡。
向秀
作者：徐钧
朝代：宋
体裁：七言绝句

心慕庄书善说玄，发明奇趣理昭然。世人窃取公遗论，却把前言作己言。
吕不韦
作者：徐钧
朝代：宋
体裁：七言绝句

谋立储君进孕姬，巨商贩鬻巧观时。十年富贵随轻覆，奇货元来祸更奇。
吕后
作者：徐钧
朝代：宋

父识英雄壻沛公，家因骄横血兵锋。
始知善相元非善，不是兴宗是覆宗。
吕后
作者：徐钧
朝代：宋

父识英雄婿沛公，家因骄横血兵锋。始知善相元非善，不是兴宗是覆宗。
吴汉
作者：徐钧
朝代：宋

智谋勇略已过人，况拥幽州突骑兵。拉朽摧枯功盖世，可令纵掠损威名。
吴汉
作者：徐钧
朝代：宋

智谋勇畧已过人，况拥幽州突骑兵。
拉朽摧枯功盖世，可令纵掠损威名。
吴祐
作者：徐钧
朝代：宋
体裁：七言绝句

观过知仁民不欺，多因德化匪刑齐。片言一忤权臣意，拂袖归来自灌畦。
吴起
作者：徐钧
朝代：宋
体裁：七言绝句

兵书司马足齐名，盟母戕妻亦骇闻。主少国疑身不免，先知已自服田文。
周亚夫
作者：徐钧
朝代：宋
体裁：七言绝句

削平吴楚大功成，一旦生疑触怒霆。自是君王多任刻，非关许负相书灵。
周兴嗣
作者：徐钧
朝代：宋

文成千字贯如珠，一夜劳心白尽须。不省海咸河淡句，帖中已有汉章书。
周兴嗣
作者：徐钧
朝代：宋

文成千字贯如珠，一夜劳心白尽鬚。
不省海咸河淡句，帖中已有汉章书。
周勃
作者：徐钧
朝代：宋
体裁：七言绝句

功成无罪付廷平，借援东朝始得生。若使当时逢吕后，诛夷又是一韩彭。
周昌
作者：徐钧
朝代：宋
体裁：七言绝句

廷争废嫡见操持，故仗刚强托爱儿。三召归来竟无语，此时何不更期期。
周瑜
作者：徐钧
朝代：宋

一举灰飞赤壁船，托名助汉岂私权。如何不放蛟龙雨，欲断刘家一脉传。
周瑜
作者：徐钧
朝代：宋

一举灰飞赤壁船，託名助汉岂私权。
如何不放蛟龙雨，欲断刘家一脉传。
周颙
作者：徐钧
朝代：宋

纷纷世代我何知，春韭秋菘味可奇。何事轻招猿鹤怨，至今人讶北山移。
周颙
作者：徐钧
朝代：宋

纷纷世代我何知，春韮秋菘味可奇。
何事轻招猿鹤怨，至今人讶北山移。
啖助
作者：徐钧
朝代：宋
体裁：七言绝句

谈经唐世岂无人，君独春秋学最深。力辩邱阳非左氏，后来朱子始知音。
四皓
作者：徐钧
朝代：宋
体裁：七言绝句

避乱商山且茹之，遽因厚币起幽栖。母强子弱几危汉，悔杀先生一出低。
坑儒四百六十馀人
作者：徐钧
朝代：宋
体裁：七言绝句

焚坑相距一年间，何事迟迟未出关。万里冥鸿罗网外，料应祸不到商山。
夏侯胜
作者：徐钧
朝代：宋
体裁：七言绝句

精推洪范罚常阴，一语知几耸在廷。却道取青如拾芥，是贪利禄始明经。
大帝权
作者：徐钧
朝代：宋

鼎峙东吴命世雄，甘心俯受魏丕封。
炎刘已尽犹余蜀，唇齿胡为反内攻。
大帝权
作者：徐钧
朝代：宋

鼎峙东吴命世雄，甘心俯受魏丕封。炎刘已尽犹馀蜀，唇齿胡为反内攻。
太子深
作者：徐钧
朝代：宋

擒虎临门事已休，独余孺子不惊忧。
阁中危坐能宣令，畧洗双亲入井羞。
太子深
作者：徐钧
朝代：宋

擒虎临门事已休，独馀孺子不惊忧。阁中危坐能宣令，略洗双亲入井羞。
始皇
作者：徐钧
朝代：宋

三山有药身旋死，万世无期祚竟亡。速死趋亡皆自取，鲍鱼才歇火咸阳。
始皇
作者：徐钧
朝代：宋

三山有药身旋死，万世无期祚竟亡。
速死趋亡皆自取，鲍鱼纔歇火咸阳。
姚崇
作者：徐钧
朝代：宋
体裁：七言绝句

天资权谲性圆通，相业开元治效中。至死未能忘故智，乞铭犹自算燕公。
姚期
作者：徐钧
朝代：宋
体裁：七言绝句

犯颜不但有边功，警跸前呼脱难中。丧服三年移薄俗，因知能孝始能忠。
姜肱
作者：徐钧
朝代：宋

画手尚难图我貌，安车何可屈吾身。
惟余争死同衾事，千载称为孝友人。
姜肱
作者：徐钧
朝代：宋

画手尚难图我貌，安车何可屈吾身。惟馀争死同衾事，千载称为孝友人。
威烈王
作者：徐钧
朝代：宋
体裁：七言绝句

大柄潜移势可忧，朝纲未正况诸侯。时人只咎轻分晋，不道东西已剖周。
娄师德
作者：徐钧
朝代：宋

面乾人唾苦无刚，为国求贤虑却长。不是阴将人杰荐，谁能取日再兴唐。
娄师德
作者：徐钧
朝代：宋

面干人唾苦无刚，为国求贤虑却长。
不是阴将人杰荐，谁能取日再兴唐。
嫪毐
作者：徐钧
朝代：宋

诈腐为阉几十春，朝欢暮狎宠无伦。休分长信并文信，假父如今又象真。
嫪毐
作者：徐钧
朝代：宋

诈腐为阉几十春，朝欢暮狎宠无伦。
休分长信幷文信，假父如今又象真。
孔巢父
作者：徐钧
朝代：宋
体裁：七言绝句

力仗孤忠化积顽，奉辞竟不遣生还。何如入海随烟雾，自有诗留天地间。
孔明
作者：徐钧
朝代：宋
体裁：七言绝句

草庐初志汉重兴，向洛趋秦拟策勋。芒角一星如未坠，不应天下只三分。
孔稚圭
作者：徐钧
朝代：宋
体裁：七言绝句

草满门庭隐者家，却贪禄仕醉纷华。北山不用讥猿鹤，亦有人嘲两部蛙。
孔融
作者：徐钧
朝代：宋

客满尊中酒不空，卓非善听亦徒劳。
早知应聘终罹祸，罪死何如节死高。
孔融
作者：徐钧
朝代：宋

客满尊中酒不空，眼高四海眇奸雄。才疏意广终无就，已兆清虚西晋风。
孔融
作者：徐钧
朝代：宋

琴遇知音始可调，卓非善听亦徒劳。早知应聘终罹祸，罪死何如节死高。
孙膑
作者：徐钧
朝代：宋
体裁：七言绝句

百年家学妙兵机，知彼犹怜己未知。绝爱奇功成砍树，何缘术足不如葵。
孝武修
作者：徐钧
朝代：宋
体裁：七言绝句

去洛逃欢事已悲，入关依泰势尤危。两强分魏终亡魏，是为周齐受禅基。
孝武陈皇后
作者：徐钧
朝代：宋

阿娇宠极爱还衰，何用黄金买赋为。覆水欲收宁复得，此情惟有谪仙知。
孝武陈皇后
作者：徐钧
朝代：宋

阿娇宠极爱还衰，何用黄金买赋为。
覆水欲收宁復得，此情惟有谪仙知。
孝闵帝觉
作者：徐钧
朝代：宋
体裁：七言绝句

生长朱门十五春，废兴无奈属权臣。当时枉作开基主，翻被虚名误却身。
孝静帝善见
作者：徐钧
朝代：宋

奸臣擅国佐空临，议禅从容尚付吟。在俭不思身未保，却怜弊履与遗簪。
孝静帝善见
作者：徐钧
朝代：宋

姦臣擅国佐空临，议禅从容尚付吟。
在俭不思身未保，却怜弊履与遗簪。
孟嘉
作者：徐钧
朝代：宋
体裁：七言绝句

广坐人中便识真，德容言貌每相因。龙山落帽相嘲论，引得文章压世人。
孟尝
作者：徐钧
朝代：宋
体裁：七言绝句

人心物意两相关，后浦明珠去尚还。为国不知贤是宝，却令遁迹老空山。
孟尝君
作者：徐钧
朝代：宋
体裁：七言绝句

诞当五月命于天，齐户风谣恐未然。若使当时真不举，吾门安得客三千。
孟轲
作者：徐钧
朝代：宋
体裁：七言绝句

战国谁能识道真，故将性善觉生民。七篇切切言仁义，功利场中有此人。
孟郊
作者：徐钧
朝代：宋
体裁：七言绝句

自古诗人例怨穷，不知穷正街诗工。先生吟苦身尤蹇，恰似霜阶诉候虫。
季布
作者：徐钧
朝代：宋
体裁：七言绝句

一诺千金汉重臣，平生恩力报何曾。朱家不德人传美，殊愧张苍父事陵。
安王
作者：徐钧
朝代：宋
体裁：七言绝句

名器君司戒妄求，倖门一启国深忧。请看三晋叨封后，便有田齐亦效尤。
安禄山
作者：徐钧
朝代：宋
体裁：七言绝句

随人畜养宁知父，负主恩私岂有君。逆气终然招逆报，可怜四海乱如云。
宋之问
作者：徐钧
朝代：宋
体裁：七言绝句

百丑祇能博寸荣，趋权恃势苦营营。早知触宪终归死，何似閒吟过一生。
宋弘
作者：徐钧
朝代：宋
体裁：七言绝句

淫色繁声已力排，义存夫妇岂容乖。君王莫作图婚想，未问悬知事不谐。
宋璟
作者：徐钧
朝代：宋

一片刚方石心，梅花冷淡独知音。
君王外貌虽加敬，卖直谁知内忌深。
宋璟
作者：徐钧
朝代：宋

一片刚方铁石心，梅花冷淡独知音。君王外貌虽加敬，卖直谁知内忌深。
寇恂
作者：徐钧
朝代：宋
体裁：七言绝句

王郎百万肆凭陵，谁集渔阳上谷兵。一剪妖氛河北定，中兴从此创基成。
屈原
作者：徐钧
朝代：宋
体裁：七言绝句

托兴妃嫔疑亵嫚，幻言神怪似荒唐。若无一点精忠节，未必文争日月光。
山涛
作者：徐钧
朝代：宋
体裁：七言绝句

身心已逐竹林游，为国搜贤事却优。持正拟官觇上意，事君可作不忠谋。
岑彭
作者：徐钧
朝代：宋

雨骤风驰善用兵，公孙击地叹如神。如何壁垒疏防夜，已悟彭亡竟殒身。
岑彭
作者：徐钧
朝代：宋

雨骤风驰善用兵，公孙击地嘆如神。
如何壁垒疏防夜，已悟彭亡竟殒身。
崔佑甫
作者：徐钧
朝代：宋

道德驰声满建中，岂无人可继余风。
最怜贞观开元治，付与奸邪蕞陋翁。
崔浩
作者：徐钧
朝代：宋
体裁：七言绝句

智谋断国灼蓍龟，自比留侯果是非。一死人言缘史事，谁知谋泄为南归。
崔祐甫
作者：徐钧
朝代：宋

道德驰声满建中，岂无人可继馀风。最怜贞观开元治，付与奸邪蕞陋翁。
嵇康
作者：徐钧
朝代：宋
体裁：七言绝句

卧龙并论恐非伦，望重宜为世所珍。大抵重名人敬仰，如何名重反伤身。
平原君
作者：徐钧
朝代：宋
体裁：七言绝句

谢躄虽云礼意恭，平生结客竟何功。不知他日邯郸警，独有捐躯一李同。
庾亮
作者：徐钧
朝代：宋

戒君刻薄议申韩，老子申韩岂二端。横势始辞终复擅，异端每向遁辞看。
庾亮
作者：徐钧
朝代：宋

戒君刻薄议申韩，老子申韩岂二端。
横势始辞终復擅，异端每向遁辞看。
庾信
作者：徐钧
朝代：宋

故国伤心堕刼灰，流离北土却怜才。
白头开府成何事，博得江南一赋哀。
庾信
作者：徐钧
朝代：宋

故国伤心堕劫灰，流离北土却怜才。白头开府成何事，博得江南一赋哀。
庾冰
作者：徐钧
朝代：宋
体裁：七言绝句

经纶外务望心忠，好礼犹为世所崇。俭约自无骄泰习，固权却有旧家风。
庾翼
作者：徐钧
朝代：宋
体裁：七言绝句

少有经纶济世谋，拔温轻浩孰能俦。休言庾亮名居最，当在江东第一流。
廉颇
作者：徐钧
朝代：宋
体裁：七言绝句

遗矢谗言弃老成，肉多饭健尚精神。可怜一点狐丘志，到死犹能用赵臣。
张万福
作者：徐钧
朝代：宋
体裁：七言绝句

伏阁朝廷一谏官，白头武将亦欢颜。要知此喜非私喜，为救孤忠去巨奸。
张九龄
作者：徐钧
朝代：宋

禄山必兆边边陲祸，林甫终贻庙社忧。
二事眼前君不悟，何须金鑑录千秋。
张九龄
作者：徐钧
朝代：宋

禄山必兆边陲祸，林甫终贻庙社忧。二事眼前君不悟，何须金鉴录千秋。
张仪
作者：徐钧
朝代：宋
体裁：七言绝句

再攻再相梁不悟，六百六里楚云何。苏秦反覆何须道，反覆如君事更多。
张嘉贞
作者：徐钧
朝代：宋
体裁：七言绝句

得近清光幸已深，捲帘何意欲呈身。贪荣自遂台衡志，诏杖三加及贵臣。
张巡
作者：徐钧
朝代：宋

析骸易子守孤城，六万惟余四百人。
生道杀民民不怨，千年庙食尚如新。
张巡
作者：徐钧
朝代：宋

析骸易子守孤城，六万惟馀四百人。生道杀民民不怨，千年庙食尚如新。
张志和
作者：徐钧
朝代：宋

细雨斜风一钓丝，绿簑青笠镇相随。
朝廷休觅渔歌看，万顷千波总是诗。
张志和
作者：徐钧
朝代：宋

细雨斜风一钓丝，绿蓑青笠镇相随。朝廷休觅渔歌看，万顷千波总是诗。
张昌宗
作者：徐钧
朝代：宋
体裁：七言绝句

乘鹤吹笙想俊游，丑闻宫掖擅风流。身膏斧踬终尘土，若比莲花花亦羞。
张柬之
作者：徐钧
朝代：宋

八十衰翁气尚存，挥戈一整旧乾坤。惜哉千载多遗恨，馀烬犹存竟燎原。
张柬之
作者：徐钧
朝代：宋

八十衰翁气尚存，挥戈一整旧干坤。
惜哉千载多遗恨，余烬犹存竟燎原。
张籍
作者：徐钧
朝代：宋

师门昔已称高弟，乐府今尤说最工。
但遣终身毋叛道，着书不必似轲雄。
张籍
作者：徐钧
朝代：宋

师门昔已称高弟，乐府今尤说最工。但遣终身毋叛道，著书不必似轲雄。
张绪
作者：徐钧
朝代：宋
体裁：七言绝句

谈玄讲易自精微，二国翱翔巧媚时。只为娇柔无持操，风流却比柳腰肢。
张翰
作者：徐钧
朝代：宋

旷达清才轻爵禄，秋风才动便思鲈。此中杯酒一时乐，却道他时名不如。
张翰
作者：徐钧
朝代：宋

旷达清才轻爵禄，秋风纔动便思鲈。
此中杯酒一时乐，却道他时名不如。
张良
作者：徐钧
朝代：宋

博浪椎挥四海惊，虎狼虽暴已无秦。
兴刘灭项犹余事，岂是萧韩行辈人。
张良
作者：徐钧
朝代：宋

博浪椎挥四海惊，虎狼虽暴已无秦。兴刘灭项犹馀事，岂是萧韩行辈人。
张说
作者：徐钧
朝代：宋

东宫侍读何经，相位当知要竭诚。
谀说却陈封禅颂，非心未格侈心生。
张说
作者：徐钧
朝代：宋

东宫侍读读何经，相位当知要竭诚。谀说却陈封禅颂，非心未格侈心生。
张镐
作者：徐钧
朝代：宋
体裁：七言绝句

仗节星驰趣援兵，睢阳惜已陷忠臣。闾邱振命虽诛死，犹有浮图着矢人。
徐穉
作者：徐钧
朝代：宋
体裁：七言绝句

万里冥鸿惜羽毛，安车虽聘邈难招。清名自足高天下，岂独南州擅得高。
徐陵
作者：徐钧
朝代：宋
体裁：七言绝句

一代词章世共珍，文成九锡句尤新。石麟本是梁家瑞，不瑞梁家却瑞陈。
扬雄
作者：徐钧
朝代：宋
体裁：七言绝句

眼看汉室已新都，天禄雠书员自愚。闻说草玄堪拟易，曾将进退一占无。
文君
作者：徐钧
朝代：宋
体裁：七言绝句

修眉横映远山青，却寄芳心一曲琴。可惜相如今病渴，薄情犹赋白头吟。
文宣洋
作者：徐钧
朝代：宋

奸谋远袭父兄基，一醉荒淫自盛衰。万古纲常俱扫地，独于临死未忘儿。
文宣洋
作者：徐钧
朝代：宋

姦谋远袭父兄基，一醉荒淫自盛衰。
万古纲常俱扫地，独于临死未忘儿。
文帝
作者：徐钧
朝代：宋
体裁：七言绝句

倚女专朝旋篡位，因妃诉子竟戕身。兴亡反掌都缘色，枉作车书混一人。
文帝
作者：徐钧
朝代：宋

才输十倍德何如，窃位称尊启帝图。自料孔明非可敌，终身不敢瞰成都。
文帝
作者：徐钧
朝代：宋

才输十倍德何如，窃位称尊尊启帝图。
自料孔明非可敌，终身不敢瞰成都。
明帝
作者：徐钧
朝代：宋
体裁：七言绝句

大学师儒多讲论，东平礼乐正修明。不知佛法缘何入，却向斯时教大行。
春申君
作者：徐钧
朝代：宋

输忠世子得逃秦，二十余年相国荣。
固位但知迷孕女，防身惜不用朱英。
春申君
作者：徐钧
朝代：宋

输忠世子得逃秦，二十馀年相国荣。固位但知迷孕女，防身惜不用朱英。
昭明太子
作者：徐钧
朝代：宋
体裁：七言绝句

有德无年亦可矜，腊鹅兴谤竟难明。当时虽不为天子，文选犹传万世名。
昭烈帝
作者：徐钧
朝代：宋
体裁：七言绝句

崎岖蜀道谩三分，势去英雄挽不能。若使人心似西汉，未输光武独中兴。
显王
作者：徐钧
朝代：宋
体裁：七言绝句

国微地蹙政无纲，其奈嬴秦势日强。遣胙已非仍入贺，却因致霸遽称王。
景丹
作者：徐钧
朝代：宋
体裁：七言绝句

领兵赴难共成名，良为吾来事可成。终把故乡旌异赏，肯令衣锦向宵行。
更始
作者：徐钧
朝代：宋
体裁：七言绝句

三精雾塞未能收，诸将俄兴翼戴谋。谁谓庸才能戮莽，人心毕竟尚思刘。
曹世叔妻班昭
作者：徐钧
朝代：宋
体裁：七言绝句

有妇谁能似尔贤，文章操行美俱全。一编汉史何须续，女戒人间自可传。
朱买臣
作者：徐钧
朝代：宋
体裁：七言绝句

长歌负担久栖栖，一旦高车守会稽。衣锦还乡成底事，只将富贵耀前妻。
朱祐
作者：徐钧
朝代：宋
体裁：七言绝句

万死逃生陷敌回，功能掩过亦良才。君恩不是南阳旧，事业多从讲学来。
李光弼
作者：徐钧
朝代：宋
体裁：七言绝句

间关百战佐中兴，料敌行师妙若神。可惜罹谗终恨死，伤心不见白头亲。
李勉
作者：徐钧
朝代：宋
体裁：七言绝句

指破奸邪叵测心，一言剀切盍沉吟。主昏不听终无奈，付与清风一曲琴。
李密
作者：徐钧
朝代：宋
体裁：七言绝句

泥封函谷策诚奇，人不能从己不疑。何事昏迷还至此，祇因天欲启唐基。
李愬
作者：徐钧
朝代：宋

雪夜平吴自一奇，功成犹守分尊卑。櫜鞬道左躬迎帅，此礼藩方久不知。
李愬
作者：徐钧
朝代：宋

雪夜平吴自一奇，功成犹守分尊卑。
櫜鞬非无为，不受私赇不肯行。
李斯
作者：徐钧
朝代：宋

燃除六籍忍坑儒，本欲愚人卒自愚。若使当时甘被逐，东门牵犬叹应无。
李斯
作者：徐钧
朝代：宋

燃除六籍忍坑儒，本欲愚人卒自愚。
若使当时甘被逐，东门牵犬嘆应无。
李林甫
作者：徐钧
朝代：宋
体裁：七言绝句

柄国年深巧蔽欺，如何方面用胡儿。只知怙宠身为计，不道渔阳乱已基。
李汉
作者：徐钧
朝代：宋
体裁：七言绝句

官虽御史未为荣，一序韩编万古名。不是文翁能有眼，谁知佳婿在诸生。
李泌
作者：徐钧
朝代：宋
体裁：七言绝句

衣白山人再造唐，谋家议国虑深长。功成拂袖还归去，高节依稀汉子房。
李牧
作者：徐钧
朝代：宋
体裁：七言绝句

良将身亡赵亦亡，百年遗恨一冯唐。当时不受谗臣间，吕政何由返故乡。
李白
作者：徐钧
朝代：宋

风骨神仙籍裏人，诗狂酒圣且平生。
开元一遇成何事，留得千秋万古名。
李白
作者：徐钧
朝代：宋

风骨神仙籍里人，诗狂酒圣且平生。开元一遇成何事，留得千秋万古名。
李绅
作者：徐钧
朝代：宋
体裁：七言绝句

手书不受叛臣污，摧抑多端只故吾。已喜生前能自保，却怜身后尚遭诬。
李翱
作者：徐钧
朝代：宋

幽怀赋好欧公赏，实录文高黄子称。复性一书几有道，千年真可续韩灯。
李翱
作者：徐钧
朝代：宋

幽怀赋好欧公赏，实录文高黄子称。
復性一书几有道，千年真可续韩灯。
李陵
作者：徐钧
朝代：宋

名将生降负己知，丧师辱国死犹迟。
河梁羞与子卿别，携手空余五字诗。
李陵
作者：徐钧
朝代：宋

名将生降负己知，丧师辱国死犹迟。河梁羞与子卿别，携手空馀五字诗。
杜暹
作者：徐钧
朝代：宋

婺女初官辞赆纸，安西按虏复埋金。公清勤约自宜相，文墨何须较浅深。
杜暹
作者：徐钧
朝代：宋

婺女初官辞赆纸，安西按虏復埋金。
公清勤约自宜相，文墨何须较浅深。
杜甫
作者：徐钧
朝代：宋
体裁：七言绝句

万里飘零独此身，诗魂终恋浣花村。宁贫宁冻宁饥死，一饭何曾忘至尊。
杜茂
作者：徐钧
朝代：宋

力不能裨斗野龙，仅于北鄙有边功。蝇随骥尾犹千里，也得依名四七中。
杜茂
作者：徐钧
朝代：宋

力不能裨鬬野龙，仅于北鄙有边功。
蝇随骥尾犹千里，也得依名四七中。
杜鸿渐
作者：徐钧
朝代：宋

将相浮云了幻躯，髠缁何事效浮图。
灵州劝进无君父，投佛还能脱罪无。
杜鸿渐
作者：徐钧
朝代：宋

将相浮云了幻躯，髡缁何事效浮图。灵州劝进无君父，投佛还能脱罪无。
杨修
作者：徐钧
朝代：宋

料事通神自一奇，奸碓如操已深疑。多言屡中真何补，一死由来自不知。
杨修
作者：徐钧
朝代：宋

料事通神自一奇，姦碓如操已深疑。
多言屡中真何补，一死由来自不知。
杨素
作者：徐钧
朝代：宋

巧逢挟忌立功名，杀父犹从罪更深。已托沉浮轻大节，尚言富贵本无心。
杨素
作者：徐钧
朝代：宋

巧逢挟忌立功名，杀父犹从罪更深。
已託沉浮轻大节，尚言富贵本无心。
柳公绰
作者：徐钧
朝代：宋

奸吏多从贪吏生，舞文非重贿非轻。欺公触宪非无为，不受私赇不肯行。
柳宗元
作者：徐钧
朝代：宋

自负奇才却附人，伾文一跌误终身。
聪明未易消磨尽，犹作罗池庙裏神。
柳宗元
作者：徐钧
朝代：宋

自负奇才却附人，伾文一跌误终身。聪明未易消磨尽，犹作罗池庙里神。
桓伊
作者：徐钧
朝代：宋
体裁：七言绝句

专利无厌世所憎，君昏臣暗谤将兴。抚筝一曲开谗谀，臣泣君渐各自惩。
桓温
作者：徐钧
朝代：宋

世有英明善治君，奸雄屈伏作能臣。尽忠于国人臣事，底事甘为跋扈人。
桓温
作者：徐钧
朝代：宋

世有英明善治君，姦雄屈伏作能臣。
尽忠于国人臣事，底事甘为跋扈人。
桓谭
作者：徐钧
朝代：宋
体裁：七言绝句

力排谶纬本非经，言直多因见理明。却憾临危无定守，仓皇叩地苦求生。
桓豁
作者：徐钧
朝代：宋
体裁：七言绝句

以石名儿合谶言，奇机端可破苻坚。信乎有志终成事，逐将诛丕岂偶然。
樊哙
作者：徐钧
朝代：宋
体裁：七言绝句

后党兴戎衅已成，龙髯忽堕幸逃生。不于吕祸身先死，未必终能保令名。
武三思
作者：徐钧
朝代：宋
体裁：七言绝句

群贤逐去在朝空，宫禁潜归掌握中。若使当时诛不早，崇恩庙貌又兴隆。
武帝
作者：徐钧
朝代：宋
体裁：七言绝句

一曲秋风已悔心，此机开导竟无人。后来不下轮台诏，黩武求仙又一秦。
武帝
作者：徐钧
朝代：宋
体裁：七言绝句

上袭篡攘三世业，下承丕祚本无功。平吴获竟男戎虑，不悟荒淫有女戎。
武帝
作者：徐钧
朝代：宋

东南离析仅遗余，枉受污名僭帝名。
输却当年曹马巧，不先受禅且驱除。
武帝
作者：徐钧
朝代：宋

东南离析仅遗馀，枉受污名僭帝名。输却当年曹马巧，不先受禅且驱除。
武帝
作者：徐钧
朝代：宋
体裁：七言绝句

休道君王学苦空，要知积善福无穷。二梁犹仅存遗号，八相与唐同始终。
武帝
作者：徐钧
朝代：宋
体裁：七言绝句

手灭燕秦固大勋，辄攘神器遽称尊。向来曹马虽云篡，犹避污名付子孙。
段干木
作者：徐钧
朝代：宋
体裁：七言绝句

喻垣走避见难通，闾式君侯礼谩隆。一点高风真可畏，解令敌国不兴戎。
毛遂
作者：徐钧
朝代：宋

一立谈间定合从，真能脱颖出囊中。
当时若顾呈身耻，余子纷纷亦罔功。
毛遂
作者：徐钧
朝代：宋

一立谈间定合从，真能脱颖出囊中。当时若顾呈身耻，馀子纷纷亦罔功。
汉高祖
作者：徐钧
朝代：宋
体裁：七言绝句

商后誓师因亳众，周王致业述豳风。不阶尺土一人柄，谁似皮冠一沛公。
江总
作者：徐钧
朝代：宋

结绮临春无处寻，人皆归罪主荒淫。谁知文体伤轻艳，狎客迎逢罪更深。
江总
作者：徐钧
朝代：宋

结绮临春无处寻，人皆归罪主荒淫。
谁知文体伤轻艷，狎客迎逢罪更深。
江革
作者：徐钧
朝代：宋
体裁：七言绝句

虏求妙笔威难屈，石载归舟贫独甘。若使此风闻一世，真能立懦与廉贪。
沈约
作者：徐钧
朝代：宋
体裁：七言绝句

佐梁图禅尔开先，舌断徒劳上诉天。一梦功名成底事，东阳风月自千年。
温峤
作者：徐钧
朝代：宋
体裁：七言绝句

刚肠出仕岂徒然，须信天伦有后先。可怪绝裾违母事，伤哉遗恨后人传。
温造
作者：徐钧
朝代：宋
体裁：七言绝句

威行藩将来朝觐，胆落金吾畏击弹。牛刃恢恢方用世，青山虽好去应难。
滕公
作者：徐钧
朝代：宋
体裁：七言绝句

日奉车音语易亲，朱奴立受再生恩。淮阴元是公全活，末着何妨更一言。
潘好礼
作者：徐钧
朝代：宋
体裁：七言绝句

废王立武覆车同，抗疏精忠幸见从。若使荒淫终愎谏，玄宗又是一高宗。
潘贵妃
作者：徐钧
朝代：宋
体裁：七言绝句

宠冠天家十二楼，金莲步步总娇羞。可怜屠沽宫中乐，博得亡齐一段愁。
烈王
作者：徐钧
朝代：宋
体裁：七言绝句

齐为沽名特觐王，当时国势岂真强。计来小缓庸何责，引得无君丑语扬。
焬帝
作者：徐钧
朝代：宋
体裁：七言绝句

万里连云屡筑城，辽东三驾重疲民。讳人语盗愚何甚，覆辙真同二世秦。
熊安生
作者：徐钧
朝代：宋
体裁：七言绝句

周礼宏深熟讨论，鸾舆造请亦登门。虽居异壤人争慕，纵阅千年书尚存。
燕丹
作者：徐钧
朝代：宋
体裁：七言绝句

急着无如救赵危，远从楚魏近从齐。田光老缪翻成错，匕首咸阳策最低。
燕昭王
作者：徐钧
朝代：宋

尝胆深思报复来，经纶须仗出群才。仇齐一扫如风叶，只为黄金早筑台。
燕昭王
作者：徐钧
朝代：宋

尝胆深思报復来，经纶须仗出群才。
仇齐一扫如风叶，只为黄金早筑台。
牛弘
作者：徐钧
朝代：宋
体裁：七言绝句

射牛可怒理都然，三问何如一忍贤。底事妇言坚不听，为忧伤我弟兄天。
狄仁杰
作者：徐钧
朝代：宋

天理何曾一日亡，始终感悟为存唐。平生独有知人鉴，身后功名付老张。
狄仁杰
作者：徐钧
朝代：宋

天理何曾一日亡，始终感悟为存唐。
平生独有知人鑑，身后功名付老张。
献帝
作者：徐钧
朝代：宋

卓操余凶事可知，空临南面竟何为。
奔驰关洛还迁许，终作奸雄盗取资。
献帝
作者：徐钧
朝代：宋

卓操馀凶事可知，空临南面竟何为。奔驰关洛还迁许，终作奸雄盗取资。
王宏
作者：徐钧
朝代：宋

乃翁江左辅中兴，忍助奸渠篡计成。黄菊白衣空送酒，可怜心事愧渊明。
王宏
作者：徐钧
朝代：宋

乃翁江左辅中兴，忍助姦渠篡计成。
黄菊白衣空送酒，可怜心事愧渊明。
王戎
作者：徐钧
朝代：宋
体裁：七言绝句

清虚外托内营财，手运牙筹亦富哉。不料晋朝名位上，士风如是亦堪哀。
王昭君
作者：徐钧
朝代：宋
体裁：七言绝句

画工虽巧岂堪凭，妍丑何如一见真。自是君王先错计，爱将耳目寄他人。
王梁
作者：徐钧
朝代：宋

台辅尊贤匪报功，况因符命策司空。平生只为耽言谶，待此登庸恐未公。
王梁
作者：徐钧
朝代：宋

台辅尊贤匪报功，况因符命策司空。
平生只为躭言谶，待此登庸恐未公。
王烈
作者：徐钧
朝代：宋
体裁：七言绝句

窃牛尚恐彦方知，德化乡邦不拾遗。若使此风推四海，盗窥神鼎亦羞为。
王祥
作者：徐钧
朝代：宋
体裁：七言绝句

卧冰得鲤供亲养，至孝诚能上格天。每信天人常吻合，应知容谷响声传。
王维
作者：徐钧
朝代：宋
体裁：七言绝句

凝碧池头听乐府，不能身死但能悲。辋川他日成名胜，藉得朝天一首诗。
王羲之
作者：徐钧
朝代：宋

人物风流世所推，操持议论每清奇。
自量才位难牟弟，故乞余年请代之。
王羲之
作者：徐钧
朝代：宋

人物风流世所推，操持议论每清奇。自量才位难牟弟，故乞馀年请代之。
王通
作者：徐钧
朝代：宋
体裁：七言绝句

太平十二策空陈，得似河汾讲道真。缕指隋唐名将相，多君交友与门人。
王陵
作者：徐钧
朝代：宋
体裁：七言绝句

抗议争封独犯颜，周陈只合共持难。若能坚守长陵约，不但刘安吕亦安。
王霸
作者：徐钧
朝代：宋
体裁：七言绝句

寇迫兵单路已穷，河冰偶合片言中。但令有道蒙天助，阻水犹图背水功。
班固
作者：徐钧
朝代：宋
体裁：七言绝句

网罗一代史编成，得失忠邪已熟评。往鉴在前浑不顾，却依戚党倖功名。
班超
作者：徐钧
朝代：宋
体裁：七言绝句

人生适意在家山，万里封侯老未还。燕颔虎头成底事，但求生入玉门关。
田单
作者：徐钧
朝代：宋

鼓噪奔牛亦壮哉，一城力挽众城回。谁知辟士明封赏，即墨曾经培养来。
田单
作者：徐钧
朝代：宋

鼓譟奔牛亦壮哉，一城力挽众城回。
谁知辟士明封赏，即墨曾经培养来。
田子方
作者：徐钧
朝代：宋

君侯坐问所从谁，极口惟谈顺子奇。可叹今人多不让，始知无择解称师。
田子方
作者：徐钧
朝代：宋

君侯坐问所从谁，极口惟谈顺子奇。
可嘆今人多不让，始知无择解称师。
申不害
作者：徐钧
朝代：宋
体裁：七言绝句

相国终身保治平，不同非鞅死刑名。只缘用志能卑逊，纵曰伤残亦觉轻。
白起
作者：徐钧
朝代：宋
体裁：七言绝句

投降赵卒本求生，坑后谁人不死争。三召三辞宁自刎，邯郸料不再长平。
皇甫湜
作者：徐钧
朝代：宋

授业韩门岁月深，文章有法笔千钧。三缣一字非邀价，赏识如裴复几人。
皇甫湜
作者：徐钧
朝代：宋

授业韩门岁月深，文章有法笔千钧。
三缣一字非邀价，赏识如裴復几人。
盖延
作者：徐钧
朝代：宋
体裁：七言绝句

力挽强弓数百斤，兵锋到处策奇勋。可怜轻敌多深入，不似君王善料军。
祖逖
作者：徐钧
朝代：宋

慷慨才能立志坚，计谋端可定中原。晋元倘使图经略，事业韩彭可比肩。
祖逖
作者：徐钧
朝代：宋

慷慨才能立志坚，计谋端可定中原。
晋元倘使图经畧，事业韩彭可比肩。
祭遵
作者：徐钧
朝代：宋
体裁：七言绝句

执法严明凛不阿，西征北讨战功多。更将俎豆文军旅，不废投壶与雅歌。
章帝
作者：徐钧
朝代：宋
体裁：七言绝句

积威仁意渐无存，宽厚真能固本根。只恨涵容伤大过，养成外戚擅权门。
纪信
作者：徐钧
朝代：宋
体裁：七言绝句

诳楚言降乐受烹，重围得脱汉基成。论封无爵死无传，幸有唐碑为发明。
羊祜
作者：徐钧
朝代：宋
体裁：七言绝句

平吴献策了无遗，馈药人无酖毒疑。最是感人仁德厚，当时堕泪有遗碑。
耿弇
作者：徐钧
朝代：宋
体裁：七言绝句

驰召萧王命罢兵，献谋怀贰见尤明。平齐定赵基图壮，有志方知事竟成。
耿纯
作者：徐钧
朝代：宋
体裁：七言绝句

行兵不与众人同，已决英雄一见中。举族同心能效顺，得君何惮不成功。